Häviämisilmoitukset| Sivu 4 | Maanpuolustus.net\nVoisin olla erimieltä, pääsin seuraamaan yhden vanhan koulukunnan kapiaista kuka on aivan helvetin tiukka monissa asioissa ja vaatii porukalta paljon mutta myös palkitsee joukkoa kun hoitaa hommat mallikaasti.\nKyseinen kapiainen on komppanian arvostetuin kouluttaja lopulta varusmiesten puolesta vuodesta toiseen vaikka moni ulkopuolinen pelkäsi/inhosi sitä kun ei tuntenut tapoja. Monet rangaistukset kyllä täytti siputuksen mutta aina kerrottiin joukolle mistä rangaistus tuli tai sitten mistä tuli palkkio.\nKyseinen herra myös pitää aina oman joukon puolia ja harjoituksissakin nukkuu varusmiesten lähellä talvellakin välillä pelkässä makuupussisa taivas alla vaikka olisi kapiaisille sisätila majoitus. Jos sotaan joutuisin niin ehdottomasti haluisin olla hänen porukassa.\nEi se poistakkaan mutta jos käskytyksen saa vain tehdä kapiainen ( ei varusmiesjohtaja) ja aloitetaan ihan muutamista punnerruksista ja hiljaa nostetaan ylöspäin kun joukon kuntotaso kasvaa niin moni tajuaa että hemmetti mun kuntohan nousee täällä. Nykypäivänäkin utissa onneksi saa pistää porukan punnertamaan, muualla ei saa.\nKyllä tuollaista vieläkin tapahtuu. Ylilaudalla joku I/14 palvellut kertoo että jos asiasta henkilökunnalle valitti, niin reaktio oli kielteinen, siis valittajaa kohtaan. Pidän uskottavana.\nMutta melko offtopic.\nTietenkin helppo puolustaa rangaistuksia, kun itsellä varusmiesaika kaukana takana, mutta kyllä töppäilystä pitää tulla rangaistus, se on selvä, mutta ei mielellään yksilölle, koska kokonainen joukko laittaa kyllä töppäilevän yksilön ruotuun. Näinhän se toimii oikeassa sodassakin. Yksi torvelo voi tapattaa koko joukon.\nOn jo pidemmän aikaa pitänyt liittyä tähän ketjuun kysyäkseni porukalta hukkasitko itse armeijassa mitään ja jouduitko korvaamaan sen? Pienessä lauantai-illan nousussa perheen kera sain nyt riittävän nosteen kirjoitustyöhön ja kerron oman tapaukseni:\nVuosi 1995, syksy. Herään puolijoukkueteltassa Niinisalon ampuma-alueella 18 km:n platalla. Omat jääkärit ovat kotiutuneet 8 kk:n kohdalla, joten luurankokomppaniamme on alistettu 1. PsjK:lle. Toiminta on enemmän tai vähemmän täytehomman tuntuista. Sunnuntaina esimerkiksi saimme nukkua ja lojua teltoissamme aamukymmeneen asti. Suklaata! (En edes rohkene ajatella mitä etelämpänä majailleet skapparit tekivät edellisenä iltana.)\nViikon kiinnostavimpana yksityiskohtana lieni hyökkäys jalkaväkiasein ja kovin patruunoin "intiaanikylään", joka oli vanhoista parakeista koottu urbaanisimulaatiomaali ilman yläkoroammuntaa. (Varmaan ihan järkevä ratkaisu lähalueiden mökkiasutuksen huomioon ottaen.) Jokainen ryhmäkokoisen hyökkäysosaston jäsen sai 60 patruunaa ja kaksi savukranaattia lähestymisen suojaamiseksi. Ilmapallot olivat täytetyt parakkien ikkunoihin etukäteen ja lähestymisreitit kunkin hyökkääjän tuliasemaan käveltiin valmiiksi. Kaiken piti mennä hyvin. Lataa ja varmista!\nViittä minuuttia myöhemmin koko intiaanikylä on vajonnut raskaan harmaan savun alle ja kovat luodit lentelevät ilmassa ilmapallojen suuntaan, kun kahdeksan miestä oli heittänyt kaksi savukranaattia ohjeiden mukaisesti lähestymistään suojaten. Kovaksi onnekseni olin itse heittänyt oman jälkimmäisen savuni suoraan sen parakin kulman ALLE, joka oli ennakolta suunniteltu minun jälkimmäiseksi tuliasemakseni. Sääli että Pirkanmaalla pesäpallo jää peruskouluun. Hetken aikaa ehdin jo miettiä paikan hylkäämistä paksun tukehduttavan savun tukkiessa hengitystiehyeni, mutta 9 kk:n hurraahenkinen indoktrinaatio on tukahduttanut myös arvostelukykyni: käskyt ovat käskyjä, ja imin savua täysin siemauksin maaleja tulittaen. Harmi ettei naamaria oltu määrätty varusteeksi.\nYht'äkkiä ammunnan keskeyttää kapteeni X:n määrätietoinen huuto "tuli seis!". Olen tästä kiitollinen, sillä tuliasemani viereen em. kulman alle osunut savu oli käynyt minulle todella tuskalliseksi. En edes ylettynyt kaapimaan sitä pois mökin kulman alta, vaikka parhaani mukaan olin sinne kurottellutkin. Kävellessäni varmistetun aseen kanssa paksun usvan läpi kohti aloitustasoa yskin samanaikaisesti kuivan kemiallisen savun annostelemaa karstaa keuhkoistani ihmetellen mielessäni miksi tuli seis -komennon oli antanut komppanian päällikkö, eikä ammunnan johtajana äsken aloittanut ylil. H. Myöhemmin kävi ilmi, että taaempana ammuntaa johtanut yliluutnantti oli väistänyt uhkaavia savumassoja tuulen yläpuolelle, mikä olikin varmasti loogisin ratkaisu hänen omaa terveyttään ajatellen. Savuja ei tehdä nallekarkeista. (Myöhemmin tosin kuulin, ettei varusmiesten hylkääminen kesken kovapanosammuntojen ole suotavaa käytöstä kantaupseereille - oppia ikä kaikki!)\nLopulta kaikki kuitenkin kääntyi hyvin päin. Yskittyäni vartin verran melko inhottavaa karstaa savupanoksista muistin vanhan suomalaisen kansanviisauden: tauti lähtee samalla kuin tulikin. Ja toden totta! Poltettuani kaksi menthol-savuketta olin kuin mitään ei ollut tapahtunutkaan! Ilmeisesti tupakin terva ja muut tervehdyttävät ainesosaset "peittivät" savukranaatin kemialliset partikkelit keuhkoistani ja yskä loppui. Rakkaat ystävät, uskokaa minua. Jottette minun kirjoituksistani koskaan mitään muuta omaksu, niin pistäkää takaraivoon edes tämä: Nebelwerfer-iskun jälkeen heti tupruttelemaan!\nNiin häväreistähän minun piti kirjoittaa. Omani tässä:\nAamuherätys samaisella Niinisalon leirillä, kävelen teltalta muonituspaikalle ja kokoan kattavan aamiaisen linjastolta. Kävelen takaisin teltalleni hanskat kainalossani, kun selkäni takana yhteensä kymmenen 1. PsjK:n BMP-1-vaunua starttaa ja ajaa maanpuolustuksellisiin tehtäviinsä. Saattoi joukossa olla yksi tulenjohtovaunukin.\nIstuttuani telttani nuotiopiiriin nauttiakseni muonituskeskuksen maittavan aamiaisen huomaan kuitenkin, että toinen vaunuhansikkaani ja sen sisälle jäänyt villahansikas ovat hukkuneet. Ei auta muu kuin kulkea koko 100 metrin matka takaisin linjaston suuntaan etsimään, mutta yllätyksekseni mitään ei löydy. Ilmeisesti kymmenen rynnäkkövaunua ovat jauhaneet hanskani syvälle mutaan. Pakko laatia häviämisilmoitus.\nKaikki inhimilliset muuttujat ja kymmenen vaunun telaketjut huomioon ottaen luulin häväriä laatiessani, että tämä jäänee sotavaltion tappioksi, mutta eipä suinkaan. Wanhan kaartin vääpelimme, sot.mest. "Turhapuro", päätti kaikessa viisaudessaan, ettei valtion omaisuutta noin vain hukata. Lopulta asiaa pohdittuani olin samaa mieltä. En tuskin enää koskaan käyttänyt jäljellä olevan palvelusaikani puitteissa vaunuhanskoja uudelleen, ja kotiuttamiseni yhteydessä palautin varusvarastolle yhden homeisen vasemman käden ja yhden uutuuttaan kiiltelevän oikean käden vaunuhanskan villasormikkaineen. Vasemman käden uudempi vaunuhansikas ja villasormikas majailevat yhä autotallissani armeijamuistolaatikossani.\nReactions: setämies ja Rajajääkäri


Työmatka Stanfordiin taittuu pyörällä ja junalla | S/Y Nanea's Weblog\nTyömatka Stanfordiin taittuu pyörällä ja junalla\nYkköstie on vaihtunut Stanfordin palmukujaan.\nKotona Suomessa työmatkani alkoi astumalla ulos OVESTA ja sisään autoon, jolla 90 kilometrin työmatka oli matkattava. Nyt ryömin aamulla ulos LUUKUSTA, nappaan polkypyörän veneen kannelta alas ja polkaisen 20 minuutin matkan San Franciscon juna-asemalle.\nPolkupyörä kulkee kätevästi junassa niille varatussa erityisvaunussa. Jokainen pyörä on varustettu pienellä keltaisella osoitelapulla, josta selviää lähtöasema ja määränpää. Pyörät lajitellaan telineisiin hyvään järjestykseen ja homma toimii suhteellisen joustavasti. Mitä nyt aika-ajoin syntyy hirveä pyöräruuhka ja konduktööreillä riittää nauramista, kun hikoilemme ja törmäilemme toisiimme. Jenkkien kohteliaisuus pääsee oikeuksiinsa, kun selvitellään ja järjestellään yhdessä. Harva jää tuppisuuksi. Juna-asemalta matka jatkuu lempeässä ja aurinkoisessa Kalifonian säässä palmukujaa pitkin yliopiston kampukselle. Pyöriä kampuksella on enemmän kuin opiskelijoita, joten liikenteessä saa olla tarkkana. Ainoa asia mikä ihmetytti näin toimivaan joukkoliikenteeseen tottunutta suomalaista oli lipunmyyntitiskillä, kun yritin ostaa kuukausilipun. Lipunmyyjä ilmoitti, ettei kuukausilippua voi hankkia kesken kuukauden. Sen voi hankkia vain kuun vaihteessa. Eli kuun vaihtumista odotellessa matkustelen nyt sitten kertalipuilla.\nWau – on aikamoinen muutos ykköstiehen!!! Nyt juuri uutisoitiin miten siinä uudessa moottoritiessäkin on kovasti tunnelien kanssa ongelmia, eikä niitä saada korjattua! Aika taitavia lentokapteeneja teillä siellä jenkkilässä, kun laskeutuvat Hudson jokeen noin vain ilman että kukaan päättää päivänsä! Koomisen näköisinä ihmiset seisoivat kelluvan koneen siivillä… Miltä töissä vaikuttaa? Täällä on vihdoin vähän viileämpää, -8 oli tänään ja viikonloppuna vielä kylmempää. Lumesta vain ei tietoakaan!\nMinna N. & pojat\nPyörävaunuja USA:ssa – Erinomaista!\nMinkä hintaista pyörän kuljettaminen junassa on? Konduktööritkö kirjoittavat ne osoitelaput vai voiko ne itse laittaa pyöräänsä?\nKumpa muuallakin saataisi polkupyörän kuljetus ja asemaparkit kuntoon. Saksassahan tämä asia on ollut reilassa jo kauan.\nLämpimiä terveisiä teille kaikille\nPyörävaunut on tosiaankin yllättävä juttu täällä autoliikenteen luvatussa maassa. Pyörän kuljettaminen on vieläpä maksutonta. Maksat vain oman matkalipun ja pyörä kulkee rinnalla mukana. Keltaisia lappuja jaetaan lippukioskeissa ja pyöräilijä itse on velvollinen huolehtimaan, että lähtöpaikka ja määränpää ovat kirjattu lappuun.\nOngelmiakin on, sillä aina pyörävaunuja ei ole tarpeeksi. Tänäkin aamuna eräältä asemalta konduktööri kielsi uusien pyörien ottamisen mukaan kyytiin ja matkustajat jäivät hämmentyneinä laiturille odottamaan seuraavaa junaa. Täällä on kyllä aktiivinen kampanja käynnissä, jotta pyörävaunuja saataisiin lisää. Ongelma on kuulema siinä, että junayhtiön päättäjät eivät koskaa kulje junalla, joten he eivät tiedä mitkä todelliset ongelmat ovat.\nMinna ja JP & co.\nMoi Johanna ja Jussi, onko uusi kotinne näillä näkymin nykyisessä laiturissaan vielä 15.-17.3.? Saatettais tulla kyläilemään. Lennot pitäisi vahvistaa pikaisesti, ja jos annatte elättää toivoa tapaamisesta, varattaisiin matka SF:n kautta.\nMahtavaa, vieraat ovat aina tervetulleita! Lisää näitä viestejä 🙂\n« “Perheidenarvostuspäivä” Friscossa\nViikonloppu enkelisaarilla »


Slot Kasino Oikean Rahan Paypal Analyysi - Mega lista Suomi\nSlot Kasino Oikean Rahan Paypal Analyysi\nSlot Kasino Oikean Rahan Paypal\nOlemme kokoonneet muutamia perusvaatimuksia, jotka online-rahapelien tarjoajien on täytettävä vähintään, jotta ne voidaan listata sivustollemme ja saada positiivinen kasinoluokitus. Tämä asettaa standardin, joka takaa turvallisuuden ja pelaamisen nautinnon. Jokaisella pelaajalla ei ole samoja mieltymyksiä, mutta on muutamia asioita, joita me kaikki arvostamme. Kasinotestimme tarkastelevat tarkemmin kyseiseen nettikasinon Slot Kasino Oikean Rahan Paypal yksittäisiin kohtiin liittyviä kohtia. Tässä esittelemme ne yleensä.\nKasinopelien eli uhkapelien pelaaminen ei kuitenkaan ole aina tai vain ilmaiskierroksia tai ilmaiskierroksia, vaan paljon enemmän pelien viihdearvosta ja laadusta ja siten parhaiden nettikasinoiden viihteestä. Ne, jotka edelleen vierailevat ilmaiskierrosten tai ilmaiskierrosten aikana savuntäytetyssä pelihallissa tai ravintolassa, odottavat hyvin nopeasti puhdasta ja miellyttävää ympäristöä kotoaan ja voivat sitten nauttia Slot Kasino Oikean Rahan Paypal ilmaiskierrosistaan tai jopa ilmaiskierrosistaan aivan eri tavalla.\nLisäksi nettikasino voi käyttää omaa terminologiaansa. Puhumme esimerkiksi cashback-bonuksesta, vaikka se on itse asiassa ”yksinkertainen” talletusbonus. Tämä korostaa jälleen bonusehtojen kunnioittamisen täsmistä. Seuraavaan tekstiin:Suomalaiset Kasinot 2021 Kesäkuu 300.\nJulkaistu 8 huhtikuun, 2021 Kirjoittanut Staalonteatterifestit\nNettikasino Ei Tahmea Bonus Suomi Analyysi\nIlmaiskierroksia Ilman Kierrätystä 2021 Analyysi


Jäinen smoothie bowl ja lukuvinkkejä kesäksi ! - Jotain maukasta\nJäinen smoothie bowl ja lukuvinkkejä kesäksi !\nFiled Under: aamiainen, Aamiainen, gluteeniton, hedelmät ja marjat, makeaa, pientä hyvää, Reseptit Tagged With: jäinen smoothiekulho, kesäkirjavinkkejä, kesälukemista, lukuvinkkejä kesäksi, marjasmoothie, parhaat kesäkirjat, sininen smoothiekulho, smoothie\n« Tulilientä suoraan pullosta !?\nJuhannuksen kala on ahven! »\n18.6.2017 at 12.01\nMinulle uppoaa juuri nyt Karin Fossumin ”dekkarit”. Niiden aiheet ja rakentuminen on poikkeavaa, samoin kerronta.\nAriela/Andalusian auringossa-ruokamatkablogi says\n18.6.2017 at 12.04\nJust edellisellä kerralla lentokentällä lentokukemista etsiessäni mietin tuota Sadie Frostia… mutta päädyin palaamaan Lars Kepleriin… 🙂\n18.6.2017 at 12.10\nKiitos lukuvinkeistä, minullakin on iso pino kirjoja tuossa odottamassa lukemista. Tuo Vegetaristi on ollut tarkoituksena lukea, täytyypä hankkia se.\n18.6.2017 at 15.23\nMinä tykkäsin molemmista Dickerin kirjoista, just ihanaa lomalukemista! Ehkä rakkaus oli totta ja Kotiinpaluu upposivat minuun, tykkäsin molemmista. Anna Gavaldan kirjoja luen aina vaan uudestaan. Knausgårdiin tykästyin kovasti. Juha Itkosen uusin oli myös mukavaa luettavaa. Tykkäsin kovasti Antti Ritvasen Miten muistat minut oli hyvä.\n19.6.2017 at 21.39\nDickerit ja Doerr on ahmittu jo, mutta Vegetaristi on tämän kesän listallani. Kirjakaupassa odottavat noutajaansa vielä myös Hanya Yanagiharan Pieni elämä sekä Luisa Weissin My Berlin Kitchen. Hyllyssä kesää varten pinottuna ovat Knausgårdin 3. ja 4. osa, Itkosen uusin, Riikka Ala-Harjan Kevyt liha sekä Henriikka Rönkkösen mielikuvituspoikaystävä. Eiköhän näillä alkuun pääse.\n19.6.2017 at 22.03\nOnpa herkullisen näköiset kuvat! Täytyypä laittaa omakin uusi blenderi hommiin.\n19.6.2017 at 22.47\nNäyttää todella ihanalta viileältä herkulta. Kauniit kuvat <3 Pakko kokeilla reseptiä juhannuksena mökillä kun on paremmin aikaa kokkailuun.\n20.6.2017 at 0.37\nHeippa Mari 🙂 Ihana postaus ja jälleen kerran ja ihanat ruokakuvat. Nyt täytyy kertoa, olin flunssassa tässä taannoin ja katsoin tv:n kautta youtubesta ruokavideoita. Siellä tuli vastaan sinun videot ja katsoin ne kaikki, mietin että voi miten taitava oletkaan. Niistä tuli niin ihana fiilis ja niin kauniisti toteutetut videot 🙂 Mukavaa kesää sinne ruokakuvien äärelle.\n22.6.2017 at 13.38\nKiitos Piiku tästä kauniista meilistä <3 Ihanaa ja aurinkoista kesää ja hyviä herkkuja sinne myös!\n26.6.2017 at 16.35\nKirjabloggari korjaa: Sadie Frost on näyttelijä; Sadie Jones se kuuluisa brittikirjailija. Jonesin kirjat kuitenkin todella hyviä. Frostin kyvyistä en tiiä. 😉\n29.6.2017 at 20.16\nJoo, toki näin. Typo tässä. Molemmat naiset kyllä tuttuja.


Nuorten työllistäminen innosti Raumalla ja Porissa | Elinkeinoelämän keskusliitto\n/Uutishuone/Ajankohtaista/Uutiset/Nuorten työllistäminen innosti Raumalla ja Porissa\nnuoret, työllisyys, yritykset\nR-Sarkon Oy:n tehtaalla vieraillut Jari Paasikivi tutustuu työharjoittelija Olli Jalon työtehtäviin.\nPalkkaa nuori – pelastetaan Suomi -maakuntakiertue saapui tiistaina Satakuntaan Oras Oy:n hallituksen puheenjohtajan Jari Paasikiven johdolla.\nEK:n hallituksessa toimiva Paasikivi käsitteli puheenvuoroissaan nuorten työllistämistä ja Suomen elinkeinoelämän tilaa.\nRaumalla ja Porissa järjestetyissä tilaisuuksissa oli vastassa myös median edustajia Satakunnan Kansasta, Yle Satakunnasta ja Länsi-Suomi-lehdestä.\nKeskustelu nuorten työllistämisestä herätti yleisössä ansaittua innostusta ja koettiin erityisen tärkeäksi aiheeksi maakunnassa. Satakunnan kiertue sisälsi käynnin sarjatuotanto-osien sopimusvalmistaja R-Sarkon Oy:n tehtaalla Raumalla, jossa vierailijat pääsivät tutustumaan ammattioppilaitoksesta työharjoittelussa olevan Olli Jalon työtehtäviin.\nJoustoa vientiteollisuuteen ja kotimarkkinoille\nKotimaakunnassaan esiintynyt Jari Paasikivi ilmaisi huolensa Suomen talouden nykytilanteesta ja esitti viennin kilpailukyvyn kohentamisen lääkkeenä elinkeinoelämän ahdinkoon.\nErityisen tärkeinä keinoina tilanteen korjaamiseksi Paasikivi näkee joustojen lisäämisen sekä vientiteollisuudessa että kotimarkkinoilla. Hänen mukaansa suomalainen elinkeinoelämä altistuu globaalille kilpailulle joka päivä. Tästä syystä talouspoliittisessa keskustelussa olisi siirryttävä uudelle tasolle, jotta suomalaisen työelämän vahvuudet voitaisiin ottaa täyteen käyttöön yhdessä eri osapuolten kanssa.\nKiertue jatkaa seuraavaksi Rovaniemelle ja Lappeenrantaan\nLappset Groupin hallituksen puheenjohtaja Johanna Ikäheimo esiintyy Rovaniemellä 15.4. ja YIT:n varatoimitusjohtaja Tero Kiviniemi Lappeenrannassa 17.4.\nTartu haasteeseen osoitteessa www.nuorilletoita.fi\nVoit seurata kampanjaa Facebookissa ja Twitterissä. Katso myös kampanjan isän Matti Alahuhdan kampanjavideo.\n15.04.2015 Nuorille töitä -kampanja eteni myötätuulessa Hämeeseen ja Savoon\n02.04.2015 Nuorten työllistämiskampanja lähtee kiertueelle maakuntiin


Kotimaa Julkaistu 19.02.2006 07:45 (Päivitetty 20.02.2006 15:10)\nYhä useampi suomalainen tarvitsee Rikosuhripäivystyksen apua. Päivystykseen tuli viime vuonna liki 11 000 yhteydenottoa. Yhteydenottojen määrä kasvoi edellisvuodesta yli 1400:lla.\nHuomenna alkavalla viikolla vietetään kansainvälistä rikosuhriviikkoa.\nKuuden järjestön ja kirkon yhteinen Rikosuhripäivystys tarjoaa tukea ja neuvoja rikoksen uhreille, heidän läheisilleen ja uhrin asiassa todistaville. Auttaviin puhelimiin soitettiin viime vuonna lähes 6000 kertaa. Niistä noin puoleen ehdittiin vastaamaan. Henkilökohtaisia tukisuhteita oli 850.\n- Palveluilla on koko ajan enemmän kysyntää. Kasvua olisi varmasti enemmänkin, jos meillä olisi resursseja päivystysaikojen laajentamiseen, toiminnanjohtaja Petra Kjällman sanoo.\nEniten Rikun tukea hakivat väkivaltarikosten uhrit. Heidän osuutensa tukisuhteessa olleista oli kolmannes. Useimmiten tuettava oli kokenut fyysistä väkivaltaa perhe- tai parisuhteessa.\nUhkailun, häirinnän tai henkisen väkivallan vuoksi apua haki joka viides. Muita suuria ryhmiä olivat pahoinpidellyt, ryöstön uhrit ja seksuaalista väkivaltaa kokeneet.\nAlueittain tarkasteltuna tuen tarve oli suurin pääkaupunkiseudulla. Keskimääräistä enemmän Rikun oltiin yhteydessä myös Itä-Suomessa, jossa tukisuhteiden määrä kasvoi 45 prosenttia. Vähiten yhteydenottoja oli Oulun seudulla.\nTodistajan tuesta kiitosta\nKjällman ei osaa aivan tarkkaan sanoa, mistä alueelliset vaihtelut Joensuun ja Oulun välillä johtuvat.\n- Voi olla, että Oulussa tieto Rikun olemassaolosta ei mene kansalaisille asti. Itä-Suomessa asiakasmäärien kasvu selittyy pitkäjänteisellä tiedottamisella, useilla palvelupisteillä, viranomaisten ohjauksella sekä monimuotoisella verkostoyhteistyöllä, Kjällman sanoo.\nAsiakkaista kolme neljästä oli naisia. Soittajien ikäjakaumasta ei ole tarkkaa tietoa, mutta Kjällman arvelee, että valtaosa heistä oli 30-60-vuotiaita.\nAlaikäiset ja vanhukset eivät ole juurikaan ottaneet yhteyttä päivystäjiin. Alaikäisten tilanteeseen saattaa kuitenkin pian tulla muutos. Rikosuhripäivystys on mukana EU-rahoitteisessa Musas-projektissa, jonka tavoitteena on tuottaa koulutusmateriaalia rikoksen uhriksi joutuneen lapsen tunnistamisesta ja kohtaamisesta.\nVuosi sitten alkaneesta Todistajien tuki -kokeilusta on tullut myönteistä palautetta. Rovaniemen, Turun ja Turunseudun käräjäoikeuksissa pyörivästä kokeilusta on saatu rohkaisevaa palautetta asiakkailta ja oikeuslaitoksen henkilökunnalta. Todistajan tuki kertoo oikeudenistunnon kulusta ja auttaa todistajaa antamaan todistuksensa rauhallisin mielin.\nAhtisaari ei halua YK:n pääsihteeriksi Asiantuntija: Bussilla liikkuminen edelleen turvallista


Käyttöehdot | Poisto vinkkejä\nKiitos käynnistä sivuillamme. Jos haluat käyttää tips2-remove.com, on hyväksyttävä mukautua ja oikeudellisesti sitovat ehdot alla.\nAnti-spam policy kuuluu, ja jollei, nämä säännöt ja käyttöehdot. Voit katsella anti-spam policy tips2-remove.com.\nJos tips2-remove.com korvausta Disclosure Policy, politiikka on osa, ja jollei, nämä ehdot ja käyttöehdot.


Viinilista - Hotelli-Ravintola Aada\nAustralia, Chardonnay 100% Kuiva, raikkaan eloisa valkoviini. Tuoksusta voi löytää trooppista hedelmää, melonia ja ananasta. Maussa voi aistia kypsää hedelmäisyyttä, vaaleaa persikkaa ja nektariinia sekä hentoa vaniljaisuutta. Sopii erityisen hyvin merenelävien ja kanaruokien kanssa.\nLUOMUVIINI, Italia, Cataratto 100%. Puhtaan hedelmäinen tuoksu. Kuiva, mineraalinen, raikkaan hedelmäinen. Seurusteluviiniksi, kala-, kana- sekä pastaruoille.\nEtelä-Afrikka, Muscat 100%. Puolikuiva, eloisa ja kukkaisan raikas. Maussa litsiä ja sitrusta. Sellaisenaan tai aperitiiviksi, mausteisille ruuille.\nAustralia, Riesling 100%. Puolikuiva, aromaattinen ja hedelmäinen valkoviini. Tuoksusta voi aistia raikkaita sitruksen ja limen aromeja. Maussa on mehevää hedelmäisyyttä, hentoa kukkaisuutta sekä mineraalisuutta. Mausteisten ruokien, savukalojen tai sellaisenaan nautittavaksi.\nUusi-Seelanti, Sauvignon blanc 100%. Kuiva, hapokas, limettinen, kypsän herukkainen. Erinomainen kalalle, äyriäisille sekä kermaisten pastojen ja kanaruokien seuraksi. Erinomainen myös aperitiiviksi. Etiketti on suomalaisen taiteilija Sirpa Ala-Lääkkölän käsialaa.\nEtelä-Afrikka, Chardonnay 100%. Kuiva, hedelmäinen, kevyen tamminen. Tuoksu on runsaan hedelmäinen. Seurusteluun, rasvaiselle kalalle ja kanaruoille.\n(18,7 cl pullo)\nAustralia, Shiraz 100% Täyteläinen. Tuoksusta voit löytää karhunvatukan ja tumman kirsikan aromeja joita täydentää kevyt vaniljaisuus. Maultaan pehmeässä viinissä on runsaasti marjaa, neilikkaa, kanelia, muskottipähkinää sekä mustapippuria. Tuhtien liharuokien kumppani.\nMontalto Nero D’Avola\nLUOMUVIINI, Italia, Nero d’Avola 100%. Tuoksu on runsas ja mausteinen. Keskitäyteläinen, maku tasapainoinen ja miellyttävän runsas. Maussa myös tuoksussa havaittua mausteisuutta sekä kypsiä marjoja. Sopii useille liharuoille sekä juustoille, myös sellaisenaan.\nArgentiina, Malbec 100%. Täyteläinen ja pehmeä viini, jossa miellyttävät tanniinit. Herkullinen yhdistelmä marjaisuutta ja mausteisuutta. Lihapadoille, mausteisille liharuuille ja pihveille.\nItalia, Primitivo 100%. Erittäinen täyteläinen, marjahilloinen, kirsikkainen, mausteinen, kevyen tamminen. Lämpimän mausteinen tuoksu jossa vivahdus tummaa kirsikkaa ja aavistus lakritsia.\nGrillattujen ruokien, pippuripihvin tai lihaisten pataruokien kanssa.\nPortugali, Casteläo 50%, Camarate 30%, Tinta Miúda 10%, Preto Martinho 10%. Tanniininen, luumuinen, karhunvatukkahilloinen, mausteinen, vaniljainen. Tuoksu intensiivinen, joista erottuu tummia, kypsiä marjoja. Liharuokien kaveriksi. Quinta das Setencostas sai kunniamaininnan sarjassaan Vuoden viinit-kilpailussa 2014. Samana vuonna VIINI-lehti valitsi tämän vuoden viiniksi.\nItalia, Seitsemältä tärkeimmältä viinituontatoalueelta:Sangiovese, Corvina, Primitivo, Barbera, Nebbiolo, Aglianico ja Montepulciano. Täyteläinen, miellyttävän mausteinen ja siinä on pehmeät tanniinit. Tuoksusta löydät punaisia kirsikoita, kuivattuja hedelmiä, suklaata, kahvipapuja ja luumuja. Sopii mm. riistaruokien kanssa.\nEtelä-Afrikka, Cabernet Sauvignon 100%. Tuoksu on runsas, kypsiä marjoja. Maku on täyteläinen ja runsaan marjainen. Seurusteluun, lammas, nauta- ja pataruoille.\n18,7 cl pullo\nItalia, Prosecco. Kuiva ja raikkaan hedelmäinen. Rapsakat hapot ja miellyttävä, puhdas suutuntuma. Kypsää omenaa ja alueelle tyypillistä kukkeutta. Vaalealle kalalle, äyriäisille ja parsalle. Loistava aperitiivi.\nRanska, Ugni blanc, Chenin, Folle Blanche. Kuiva, tasapainoinen, hapokas ja hieman sitruksinen. Tuoksussa omenaa. Erinomainen kuohuviini niin arkeen kuin juhlaan!\nEspanja. Makea, herkullisen hunajainen, hienon rusinainen jälkimaku.\nItalia, Moscato Bianco di Canelli. Makea, pirskahteleva, hapokas, aprikoosinen, kypsän sitruksinen, kukkainen, runsas. Upea jälkiruokaviini kakuille, vanukkaille ja marjaherkuille. Sopii hyvin myös aperitiiviksi ja seurusteluun.


Huolitsija / tariffioija | Oikotie Työpaikat\nHuolitsija / tariffioija\nVahvistamme huolintatiimiämme ja haemme\npalveluhenkistä tuontihuolitsijaa/tariffioijaa Helsingin Kalasataman toimistoomme.\nHuolitsijana vastaat nimettyjen asiakkaiden maahantuontihuolinnasta. Työtehtäviisi kuuluu asiakaspalvelu, yhteistyö useiden sidosryhmien kanssa ja toimeksiantojen käsittely tietojärjestelmässä. Hoidat myös asiakkaittesi kotimaankuljetuksia. Toimenkuvaasi kuuluu myös tuontilähetysten tariffointi. Tulliosaaminen nimikkeineen, etuuksineen ja tullauksineen on sinulle entisestään tuttu asia. Jos molemmat työt ovat sinulle jo tuttuja tarjoamme laajan toimenkuvan jolloin pääset käyttämään osaamistasi sekä tariffoinnissa että huolitsijana.\nOlet hakemamme henkilö, jos sinulla on kokemusta huolitsijan ja/tai tariffioijan tehtävistä. Asiakkaan palveleminen ja hänen etujensa valvominen on sinulle erityisen tärkeää. Menestyt tehtävässä, kun siedät painetta, reagoit nopeasti muuttuvissa tilanteissa ja yhteistyö muiden kanssa on sinulle luonnollista. Olet lisäksi järjestelmällinen, tarkka ja ratkaisukeskeinen. Päivittäinen työsi edellyttää hyvää suomen kielen taitoa ja asiakirjojen tulkitsemiseen tarvitset englantia.\nTarjoamme sinulle itsenäisen roolin, jossa voit edelleen kasvattaa huolintaosaamistasi ja kehittää laadukasta toimintatapaa. Sitoutunut, osaava ja yhteen hiileen puhaltava tiimi sekä koko organisaatio ovat tukenasi. Meitä yhdistävät hyvä yhteishenki ja halu tehdä merkityksellistä työtä. Haluamme olla elämäsi paras työpaikka ja panostamme voimakkaasti työhyvinvointiin ja ihmisten viihtymiseen.\nJos tunnistat itsesi varovalaiseksi, hae paikkaa täyttämällä hakemuslomake palkkatoivomuksineen osoitteessa rekry.varova.fi. Liitä mukaan hakemuksesi ja ansioluettelosi. Paikka täytetään heti sopivan henkilön löydyttyä, joten haethan paikkaa mahdollisimman nopeasti, kuitenkin viimeistään 2.5.2021.\nHuolintapäällikkö Jaana Ryhänen vastaa mahdollisiin kysymyksiisi arkisin klo 8 - 15 puh. 09 77396321 tai sähköpostitse jaana.ryhanen@varova.fi.\nTutustu työnantajan yrityssivuun osoitteessa https://tyopaikat.oikotie.fi/yritys/varova-oy/0115733-3


Osta Rice Säilytyskori, Korkea, Vaaleanpunainen | Jollyroom\nRice Säilytyskori, Korkea, Vaaleanpunainen\nRice Säilytyskori on käytännöllinen ja trendikäs säilytyskori lelujen ja pehmolelujen säilytykseen. Metallikori toimii raikkaana yksityiskohtana lastenhuoneessa ja hyvännäköistä koria kehtaa pitää esillä niin tyhjänä kuin lasten leluilla täytettynä. Käytänn... Lue lisää\nRice Säilytyskori on käytännöllinen ja trendikäs säilytyskori lelujen ja pehmolelujen säilytykseen. Metallikori toimii raikkaana yksityiskohtana lastenhuoneessa ja hyvännäköistä koria kehtaa pitää esillä niin tyhjänä kuin lasten leluilla täytettynä. Käytännöllisyyden lisäksi, kori toimii erinomaisena sisustuselementtinä lastenhuoneen lisäksi myös muissa kodin huoneissa.Mitta: 32 x 14 x 25 cm.Materiaali: Metalli.Väri: Vaaleanpunainen.


Osta Efexor (venlafaxine) 150mg, 75mg, 37.5mg hinta Suomessa ilman reseptiä apteekki\nMitä efexor tekee minulle?\nKurssilla opittavat taidot auttavat turvaamaan potilaan tilanensihoidon saapumiseen saakka, efexor 150mg, 75mg, 37.5mg. Anatomia, fysiologia, patologia 830 tuntia josta lähiopiskelua 275 tuntia ja etäopiskelua 555 tuntia. Foolihapon ja B12-vitamiinin puutostilat on, ostaa efexor hinta. Lue kuinka voit tunnistaa mahdolliset ongelmat ja yrittää. Tuotteen koostumus on monipuolinen, ja aniksen maku tekee elektrolyytistä maittavan, osta efexor ilman reseptiä lahti. Siinä on sen luokan ambivalenssi, ettei sitä pysty mitenkään järkevästi selittämään. Verisuonet tuovat kasvaimelle happea ja ravinteita kasvua varten, efexor apteekkishop joensuu. Itse vaan pelkään sitä, että se trombi. Tuote sisältää myös runsaasti B1- ja B12-vitamiineja, joilla, furadantine hinta hämeenlinna. Sitä on arvioitu esiintyvän joka kolmannella aikuisella.\nEfexor: Farmakologinen vaikutus\nLievä papulopustulaarinen ruusufinni talttuu paikallishoidolla: metronidatsolin ja atselaiinihapon tehosta on riittävästi tutkimusnäyttöä, venlafaxine 150mg, 75mg, 37.5mg. Umpisuolta kutsutaan myös ylävatsan nielurisaksi, koska ne ovat samaa kudosta, imukudosta, joka on elintärkeää. Nenäsumutteena annettavan influenssarokotteen antaminen pienelle lapselle, lääke latanoprost hinta. Kohteen näennäinen koko kertoo sen etäisyydestä: samanlaisista kohteista pienempänä näkyvä. Trombiiniaika on pidentynyt hepariini-, fibrinolyysi- ja trombiini-inhibiittorihoitojen yhteydessä sekä fibrinogeenitason ollessa matala, efexor itsehoitolääkkeet suomessa. Heistä noin 600 000 henkilöä arvioi, että sairaus tai vamma vaikuttaa heidän työ- hönsä tai mahdollisuuksiinsa saada. Heippa, haluaisin kuulla onko teillä reumaatikoilla kellään myös keliakia, efexor hinta apteekissa helsinki. On järkyttävää, että monet naiset eivät ole koskaan saaneet orgasmia. Hanki itsellesi, harrastusryhmällesi tai työpaikallesi asianmukaiset ja laadukkaat ensiaputarvikkeet, suomi efexor lääke. Joutsenon Varastokadulla valmistuu jälleen paperi- ja kartonkikoneiden osia.\nOnko efexor yli lääkityslääke?\nJäähdytykseen käytettävä merivesi ei ole kosketuksissa prosessiveden kanssa eikä muutu radioaktiiviseksi turbiinilauhduttimen läpi kulkiessaan, Efexor (venlafaxine) 150mg, 75mg, 37.5mg. Mitkä liikkeet parhaita jalkapohjille ja nilkalle. Hepaattinen enkefalopatia on monesti kirroosin komplikaatio, roaccutan tallinnasta suomi. Jokainen nainen on hallussaan halu olla äiti. Epähomogeeniset näytteet jauhetaan syklonimyllyllä, jolloin näytteen, tilaus efexor hinta. Esimerkiksi hemi-ryhmä on veren hemoglobiinin ja lihasten myoglobiinin prosteettinen ryhmä. Tällä tunkeutumista kehoon sairauksia aiheuttavia mikrobeja ja muita vieraita esineitä ensimmäinen isku olettaa fagosyyttien.Niistä valkosolujen, nämä solut, pilleri serpina hinta. Klitorisosassa on pieniä värinänystyröitä ja pieni dildo, joka auttaa pitämään. Testasivat puolella miehistöllä matkan aikana appelssiineja ja sitruunoja, halpa hinta efexor oulu. Mytologinen pop-rock -yhtye Sydän, sydän juhlistaa uuden Molskis -vinyylialbuminsa julkaisua.\nEfexor: Varoitukset ja varotoimet\nTavoitteena on syventää opiskelijoiden kardiovaskulaarilääketieteen teoreettisia ja kliinisiä tietoja ja taitoja, efexor venlafaxine. Sen vaikuttava aine on triamsinoloni, joka kuuluu kortikosteroidien ryhmään. Ihon rakenne koostuu kolmesta kerroksesta: epidermis, dermis ja subkutis, rinnakkaisvalmiste terbinafine oulu. Soluhengitys on fotosynteesille käänteinen reaktiosarja, jota kuvaa seuraava reaktioyhtälö:. Sarjis 2005 - Masennuslääke Egmont Kustannus Albumiin on koottu Sarjis 2005 - Piirrä sarjakuva nuorille -kilpailun parhaimmistoa, mistä ostaa efexor lahti. Eli semmoisen tuomion sain magneettikuvaus puljun Neuroradiologilta. Tulin siihen loppupäätökseen että luultavasti kyseessä on mahahaava joka on tullut siitä että töissä on ollut niin valtavaa stressiä, efexor apteekissa jyväskylä. Valtava määrä maapallon ihmisistä elää kriiseistä: sodista, luonnonmullistuksista ja. Lataa ilmaisia kuvia aiheesta Sydän, Ääni, Tonherz, Font, Saksa Pixabayn kirjastosta yli 1 000 000 public domain kuvaa, piirroksen ja vektorigrafiikkaa, geneerinen efexor kuopio. Pitkäaikaisesti jatkettuna se ei kuitenkaan ole.\nTärkeää efexor turvallisuutta koskevat tiedot\nOpinnäytetyössä tutkittiin osakeyhtiön sulautumista ja jakautumista sekä niitä koskevaan lainsäädäntöön tulleita muutoksia, 150mg, 75mg, 37.5mg efexor. D-vitamiini on rasvaliukoinen vitamiini ja siksi se kannattaa ottaa valmiiksi. Kitarisan poistoleikkaus on lasten yleisin päiväkirurginen toimenpide, efexor apteekkiverkkokauppa espoo. Käytä post-syklin estrogeenin antagonistit on rajallinen, joten Nolva tai. Suhteeni isääni on ollut vuosikymmeniä melko ambivalentti, mutta viimeisen vuoden aikana olimme lähentyneet merkittävästi, efexor rinnakkaisvalmiste mistä. Tunnetko halua painaa naamaasi paistopisteiden hyvätuoksuisia gluteeni margariini mykotoksiini croisantteja. Harvinaisempia leikkauksen aiheita ovat klitoriksen liikakasvu eli hyperplasia ja neitsyyden keinotekoinen palauttaminen immenkalvoa korjaamalla, efexor korvaava lääke turku. Sen sijaan, mineraalien tarve riippuu niiden. Polvitaipeen alapuolelle säteilevä kipu eli iskias voi olla merkki lannerangan välilevytyrästä, efexor kustannus vaasa. Mainostoimisto Visuviestintä on tarkka ja luotettava yhteistyökumppani.


Moottorikelkkailu ei ole vain talvilaji - extremecircus\nMoottorikelkkailu mielletään vapaa-ajan viettämistavaksi ja moottirikelkka pohjoisessa käytettäväksi kulkuneuvoksi. Turistit ovat valmiita maksamaan sievoisia summia moottorikelkkasafareista, mutta moottorikelkoilla harrastetaan myös kilpailutoimintaa ympäri maailmaa.\nMyös Suomessa järjestetään moottorikelkkailussa kilpailuja ja lajia harrastaa pieni joukko. Lajin uutisia voi seurata esimerkiksi Ylen sivuilta, mutta tänä vuonna lajin suhteen on ollut hiljaista. Suomen Moottoriliitto julkaisee uuden kilpailukalenterin heti, kun se on varmistunut.\nMoottorikelkkailun alalajeja on useita\nSnowcross ajetaan suljetulla radalla maastossa. Radan pohja on usein jäädytetty, että se kestää paremmin kilpailun kulutuksen ja päällä on lunta. Rataan kuuluvat hyppyrit, urat ja ylä- ja alamäet.\nMoottorikelkkaeduro on luotettavuuskilpailu, jossa suoritetaan maasto- ja siirtymäkokeita. SM-kilpailuvaatimus on noin 100 km maastokokeita ja siirtymät päälle, mikä haastaa niin kelkan kuin kuljettajan. Kilpailut järjestetään yksi- tai kaksipäiväisinä.\nMoottorikelkka sprint on enduroa kevyempi muoto, joka mahdollistaa tavallisen kelkkailijan tutustumisen lajiin turvallisissa olosuhteissa. Näissä kilpailuissa pääsee tutustumaan kilpailutoimintaan ja testaamaan omia taitojaan.\nMoottorikelkka drag racing on kiihdytyskilpailu, jossa radan pituus on talvella 201,17 metriä ja kesällä nurmella tai sängellä 152,4 metriä. Lähtöalusta on moottorikelkkojen telamatoista tehty 15 metriä pitkä lähtösuora. Pääsääntöisesti drag racing kilpaillaan lumeen tampatulla radalla.\nMoottorikelkka hillclimb on nimensä mukaisesti maastokilpailu, joka ajetaan rinne- tai mäkimaastossa. Kyseessä on tekniikka- ja nopeuskilpailu. Korkeuserot voivat olla merkittäviä ja rata voi olla joko pehmeää lunta, tampattua lunta tai näiden yhdistelmää. Rataan liittyy myös kierrettäviä portteja. Radalle ei ole pituus- tai leveysvaatimuksia, mutta kelkalle on. Kelkan telamitan pitää olla vähintään 144 tuumaa, moottori voi olla 2- tai 4-tahtinen mäntämoottori, kelkka pitää olla rekisteröity ja siinä pitää olla liikennevakuutus. Kelkkaa koskevat myös turvallisuusvaatimukset, jotka käyvät tarkemmin ilmi sääntökirjasta.\nWatercross ajetaan veden päällä ja se on kiihdytys- ja watercrosskilpailu, joten moottorikelkkailu ei ole vain talviurheilulaji. Se voidaan ajaa joella, järvellä tai lammella ja radalle ei ole pituus- tai leveysvaatimuksia. Veden päälle rakennetut hyppyrit tuovat lajiin näyttävyyttä. Lähtöalue on hiekkaa tai betonia. Lajia voi harrastaa tehdasvalmisteisella tai itse rakennetulla kelkalla ja moottori voi olla 2- tai 4-tahtinen moottori.


Äiti piti tytön wc-kiipeilyä söpönä – karu totuus aiheutti järkytyksen – Stara\nÄiti piti tytön wc-kiipeilyä söpönä – karu totuus aiheutti järkytyksen\nViihdeuutiset 25.6.2016, 9:30 · Annukka Heikkilä\nStacey Wehrman Feeley oli nähnyt pienen kolmevuotiaan tyttärensä vessassa leikkimässä. Tyttö oli ollut niin hauska ja suloinen näky tasapainotellessaan vessanpöntön istuimen päällä, että äiti oli päättänyt napata tytöstä kuvan miehensä työpäivää piristämään.\nFeeley kuitenkin järkyttyi saadessaan kuulla millainen leikki tytöllä todellisuudessa olikaan meneillään. Tyttö oli kertonut äidilleen harjoittelevansa sellaista tilannetta varten, että heidän kotiinsa hyökkäisi mies aseen kanssa.\nTyttö oli harjoitellut selviämistilannetta ja mennyt vessaan ajatuksenaan, että asemies ei huomaisi tyttöä hänen jalkojensa ollessa piilossa. Äiti jakoi järkytyksensä kuvan kera sosiaalisessa mediassa toivoen poliitikoilta muutosta aselakiin viimeistään nyt niin monien ampumistapausten jälkeen.


Anna-Leena Härkönen kertoo Avussa nöyryyttävästä kokemuksestaan – ilmaisesta kasvohoidosta yritettiin nyhtää 5700 euroa: ”Tunsin olevani maailman rumin” - Viihde - Ilta-Sanomat\nAnna-Leena Härkönen kertoo Avussa nöyryyttävästä kokemuksestaan – ilmaisesta kasvohoidosta yritettiin nyhtää 5\nAnna-Leena Härkönen kertoo Avussa nöyryyttävästä kokemuksestaan – ilmaisesta kasvohoidosta yritettiin nyhtää 5700 euroa: ”Tunsin olevani maailman rumin”\nJulkaistu: 12.1. 9:17\nKirjailija kertoo Apu-lehden kolumnissaan ilmaiseksi luulemastaan kasvohoidosta, joka sai hänet tuntemaan itsensä ”maailman vanhimmaksi ja rumimmaksi”.\nKirjailija Anna-Leena Härkönenhttp://www.is.fi/haku/?search-term=anna-leena+harkonen, 51, kirjoittaa Apu-lehden http://www.apu.fi/tuoreessa kolumnissaan käynnistään kauneushoitolassa. Härkönen kertoo saaneensa puhelun, jossa häntä pyydettiin ilmaiseen kasvohoitoon juuri avattuun kauneushoitolaan.Härkösen numeron oli antanut ystävä, joka oli arvellut, että hän kuuluisi kohderyhmään. Härkönen ilahtuikin tarjouksesta ja varasi ajan.Kauneushoitolassa kosmetologi teki Härköselle aluksi ihoanalyysin, jonka perusteella hänelle tarjottiin heti kallista hoitopakettia, joka auttaisi ihon ongelmiin.– Viesti oli selkeä: jos et osta pakettia, sinulle käy huonosti, Härkönen kirjoittaa.– Alkoi tuntua epämukavalta, sitten ahdistavalta. Olin kuin aivopesukoneessa suljetun oven takana. Kosmetologi käyttäytyi kuin lahkosaarnaaja.Härkösen kasvoista otettiin tarkkoja lähikuvia, joiden perusteella kosmetologi arvosteli hänen ihoaan ja näytti vertailuksi kuvia normaalista ihosta.– Naamassani oli pielessä kaikki. Tunsin olevani maailman vanhin ja rumin ihminen.\nHärköselle kerrottiin, että hoitopaketti maksaisi 1700 euroa, eikä siitä ollut myynnissä erikseen yksittäisiä hoitotuotteita. Härköselle yritettiin tyrkyttää myös osamaksusopimusta, mutta lopulta hän sai kuin saikin luvatun ilmaisen kasvohoidon.– Hoito olisi voinut olla rentouttava, ellei kosmetologi olisi hokenut myyntimantraansa kuin mekaaninen lelu. Jos ostaisin myös vartalo- ja hiustenhoitopaketin, hinta olisi 5700 euroa. Jeesus.Lopulta Härkönen pääsi kauneushoitolasta ulos joutumatta pulittamaan penniäkään. Hän toteaa kirjoituksensa lopuksi, ettei enää halua ”ystävänsä” jakelevan kenellekään puhelinnumeroaan.Anna-Leena Härkönen kirjoittaa parhaillaan seuraavaa romaaniaan, jonka on määrä ilmestyä kesäkuussa.Downshiftaajat-tv-sarjan toisella kaudella parhaillaan nähtävä Härkönen kertoi IS:lle joulukuussa nauttivansa näyttelijän työn tuomasta tasapainosta.– On aivan mahtavaa päästä ihmisten kanssa tekemisiin. Ihmisiä tulee yleensä yhtä paljon ikävä kuin sitä juttua, mitä on tehnyt. Kirjailijan työ on yksinäistä. Ohjaajalta ja vastanäyttelijöiltä saa apua jos on sellainen, ettei osaa ratkaista jotakin, mutta ei kirjailijaa auta kukaan.


Grupo Empresarial PalSul on erikoistunut useille alueille, kuten:\nA Maa- ja vesirakentaminen – TYÖKÄYTTÖ Luvan myöntäminen rakentamiseen, saneeraukseen, uudisrakennuksiin jne...) Yhteistyössä PROJECT OFFICES:in kanssa (arkkitehtuuri ja rakennustekniikka).\nPortiJanelas toimittaa ja asentaa tuotteensa Euroopan unionin asettamien standardien mukaisesti.\nMeillä on asentajatiimi, jolla on tarvittava tekninen koulutus laadukkaan työn suorittamiseksi.\nKaikilla materiaaleillamme on takuu, joka toimitetaan asiakkaalle työn päätyttyä toimitetun tuotteen tyypin mukaan.\nMeillä on myös ammattitaitoiset muurarit, maalarit ja sähköasentajat suorittamaan lisätöitä, jotka saattavat olla tarpeen olemassa olevien puisten ikkunoiden vaihtamisessa tai sähkömoottoreiden käyttöönotossa, olipa kyseessä sitten kaihtimet tai autotallin poikkipintaportit.\nVanhojen runkojen poisto ja kuljetus kierrätysviemäreihin on osa tarjoamiamme palveluita.\nAsiakkaidemme tyytyväisyys ja hyvinvointi on meille etusijalla ja asentajatiimimme jatkaa uusien runkojen kokoamisen jälkeen siivoamaan paikan, joka olisi jo valmisteltu ennen töiden aloittamista, suojaten huonekalut, matot jne...\nMeillä on myös huoltopalvelu, joka on käytettävissä sopimuksen mukaan antamaan kaikentyyppistä teknistä apua, jota saatat tarvita, riippumatta siitä, ovatko ne tähän tarkoitukseen sovitun takuuajan sisällä vai ulkopuolella.\nKiinteistövälitys syntyi Portugalin hallituksen erinomaisten toimien ansiosta. Eurooppalaiset naapurimme, erityisesti ranskalaiset, ovat yhä useammin pyytäneet meitä ostamaan kiinteistöjä Portugalista, ja tästä syystä tarjoamme maailmanlaajuista palvelua oikeudellisesta tuesta, kiinteistötutkimuksesta ja kattavasta avusta tulevan kiinteistösi hankinnassa verkostomme kautta. kumppanuuksia, joita olemme kehittäneet joidenkin Algarven alueen parhaiden kiinteistönvälittäjien kanssa.\nmaa - Portimão - Vale Lagar - 02-LC244A - Myytävänä


Naruto the Alliance • katso viestiketjua - Kenmaru Miwakuhebi\nKirjoittaja Piisamirotta » 24 Maalis 2018, 20:14\nNimi: Kenmaru Miwakuhebi\nIkä: 12 (doupingin ansiosta näyttää ja tuntuu 18-vuotiaalta)\nKylä: - (entinen Hebigakure]\nAmmatti: Ajoittainen palkkasoturi\nHUOM: en laita statseja, kun NpC käyttää, saa jakaa 170 statsia miten haluaa, muokkaan sen sitten tähän, kun asia on varma.\n9p lemmikit, 1p muu ninjutsu, 4p lääkintäjutsut\nChuunin: +1 pisteisiin\nChuuninV: +1 pisteisiin\nTBJ: +1dmg klaani tekniikoihin B->\nTBJV: +2dmg klaani tekniikoihin A->\nEliittijounin: douping erikoistuja\nSaa käyttöönsä erikoisia ja voimakkaita suoristusta parantavia doupingeja, jotka ovat NpC.n päätettävissä, joita lääkintäninja ei saa ilman tätä erikoistumista.\nKenmaru on hyvin nuori poika, jonka kehon ovat vanhentaneet miehen ottamat lääkeaineet. Lääkkeet ovat lisänneet hormonitoimintaa ja testosteronia yli normaalin määrän, joka puolestaan on muokannut Kenmarun kehollista ikää. Hän on saanut massaa ja pituutta lisää.\nLuonne ja elämäntarkoitus:\nKenmaru haluaa kostaa klaaninsa epäoikeudenmukaisen kohtelun. Hänen unelmansa on tulla oikeaksi Hydraksi. Tämän hän ajattelee onnistuvan tulemalla kuusihäntäisen jinchuurikiksi. Täten hänestä tulee happokäärme Hebiran tapaan, mutta paljon, paljon voimakkaampi. Mies tekee välillä töitä Dorei Butaille, muttei ole sen virallinen jäsen. Hänen suuri unelmansa on tuhota Hebigakure, joka hänen silmissään on pettänyt hänet ja kohdellut häntä epäoikeudenmukaisesti. Kenmarun suurin heikkous lienee hänen halunsa huolehtia lemmikeistään, joka näkyy hänen lääkintäharjoittelussaan. Hän ei lähetä lemmikkejään huolettomasti taisteluun, vaan yleensä hän käyttää niitä klaani jutsuissaan apuna, sillä niiden ollessa lähellä, hän kykeni parantamaan niitä.\nKenmaru eli elämänsä Hebigakuressa vailla ninjataitoja, kiinnostuneena käärmeistä, kunnes hänet kaapattiin ja vietiin Teemaahan. Kaappari paljastui hänen isoisäkseen, joka paljastui puolestaan Miwakuhebi klaanin jäseneksi, jota myös Kenmaru oli. Mies opetti Kenmarulle käärmeiden kasvatusta ja klaanin tekniikoita. Hebira yritti löytää Kenmarun ja onnistui siinä, mutta silloin poika oli jo muuttunut. Hän oli käyttänyt doupingia parantaakseen itseään ja suoritustaan, joka häiritsi tyttöä. Kenmaru sai isoisältään tehtävän tulla Hydraksi, oikeaksi sellaiseksi ja se tapahtuisi kuusihäntäisen pedon sinetöimisellä kehoon, sillä silloin hän voisi käyttää happotekniikoita, kuten Hebira. Koska tämä vaati sekä tietoja, voimaa että rahaa, oli Kenmarun turvauduttava Dorei Butain rahoihin ja metsästettävä Hebira, joka tuntui hyvin erikoiselta kaikin tavoin. Järjestö oli valmis maksamaan valtavia summia tytöstä, joten Kenmaru otti ensimmäiseksi askeleekseen Hydraksi tulemisessa Hebiran vangitsemisen ja Dorei Butaille myymisen. Hän oli pienenä rakastanut käärmeistä pitävää tyttöä, mutta nyt uusi totuus ja uusi elämäntarkoitus ylipyyhkivät hänen entisen elämänsä.\nTaistelee lähinnä vain klaanitekniikoidensa kautta. Käyttää normaalien pillereiden sijaan doupingia, joka vahvistaa klaani tekniikoita. Päätaistelutyyli on yhdistyä käärmeidensä kanssa Hydraksi (Inuzuka tyyliin) ja voittaa vastustaja mahdollisimman nopeasti. NpC voi ottaa mallia Inuzukan tekniikoista jutsuihin/yhdistymisiin muistaen kuitenkin, että kyseessä ovat käärmeet.\nKenmarulla on kolme lemmikki käärmettä, jotka hän päästää taistelemaan ominpäin vain kun on aivan pakko tai kun voitto on täysin varma:\nUlkonäkö: tummanvihreä käärme, joka on pari metriä pitkä, ei muuta erikoista.\nHuom: NpC päättää miten 75 statsia jakaa, muokkaan ne sen jälkeen tähän.\nBonukset: TBJ, vanhempi, NpC päättää mitä ottaa.\nTaistelutyyli: myrkkyjutsut ja yhdessä tehtävät klaanijutsut Kenmarun kanssa\nUlkonäkö: mustaa ja punaista suomuissa. Muistuttaa luutonta, erittäin lihaksikasta ja pitkää kehonrakentajan kättä. Hyvin suuri käärme, kahdeksan metriä pitkä.\nHuom: NpC päättää miten 75 statsia jakaa, muokkaan ne sen jälkeen tähän, suosittelen tämän kohdalla jakamaan tasaisesti, jotta fyysisyys korostuu.\nTaistelutyyli: fyysiset hyökkäykset, osaa puristaa kehollaan kohdetta (jutsu), käyttää lähitaistelua ja tarvittaessa myös puree uhriaan. Myös yhdessä tehtävät klaanijutsut Kenmarun kanssa\nUlkonäkö: ruskeahko käärme, jolla on sinisiä ja keltaisia raitoja suomuissa. Melko pieni, vain metrin pitkä, mutta se korvaa pientä kokoaan suurella chakrallaan. Koska on risteytys käärmettä ja ankeriasta, omaa ankeriaan häntäpään ja on vedessä kuin kotonaan.\nHuom: NpC päättää miten 120 statsia jakaa, muokkaan ne sen jälkeen tähän, suosittelen tämän kohdalla laittamaan selvästi enemmän chakraan, jotta chakramäärä korostuu.\nBonukset: jounin, NpC päättää mitä ottaa.\nTaistelutyyli: Maa, salama ja vesi -tekniikat, jotka sopivat käärmeelle. Myös yhdessä tehtävät klaanijutsut Kenmarun kanssa.\n//Hahmon voittamisesta saa S-palkinnon lemmikkien viedessä statseja, koska hahmo on NpC. Laitoin lemmikkien viemään vain osan statseista, en niin paljon kuin mitä ehkä olisi pitänyt. Tämä siksi, koska lemmikkien sekä hahmon kyvyt on ennalta määrätty, joka jättää NpC.lle vähän liikkumavaraa, reiluus kunniaan. //


Qumranin käärö esillä Heurekassa - Kulttuuri - Uutiset - MTV.fi\nQumranin käärö esillä Heurekassa\nKulttuuri Julkaistu 08.09.1999 12:30\nMittaamattoman arvokas, yli 2000 vuotta vanha pergamenttiteksti, ns. Qumranin käärö on tuotu ensimmäisen kerran suuren yleisön nähtäväksi Pohjoismaihin, Tiedekeskus Heurekaan. Käärö on peräisin Kuolleenmeren ääreltä Kallioluolasta. Se on saatu lainaksi Israelista, jossa sitä säilytetään tarkoin vartioidussa museossa.\nKäärön mukana matkusti Suomeen pääkuraattori Hava Katz. Pergamenttiteksti on hepreaa, ja se on osa Qumranin juutalaisyhteisön sisäistä säännöstöä eli Yhdyskuntasääntöä. Käärö on Heurekasssa esillä huomisesta lähtien marraskuun loppuun, jolloin se vaihdetaan niin ikään Israelista tuotavaan toiseen kääröön, joka sisältää tekstiä Jesajan kirjasta.\nQumranin kääröjen löytyminen vuonna 1947 oli sensaatio, ja niitä on sen jälkeen annettu erittäin harvoin suuren yleisön nähtäville. Kaikkiaan pergamentille (nahalle) tai papyrukselle kirjoitettuja kääröjä löytyi 11 luolasta yli 800, ja niiden analysointi kestää ensi vuosituhannelle, mahdollisesti aina vuoteen 2005.\nLöydön arvoa kuvaa se, että nyt Suomeen tuotu ensimmäinen käärö on vakuutettu miljoonan dollarin arvosta. Suomessa esillä olevia kirjoituksia säilytetään tarkoin valvotuissa oloissa, suljetuissa vitriineissä, joiden lämpötila ja kosteusolot ovat tarkoin valvotut.\nValtion taideteollisuustoimikunta jakoi apurahat Grimmin klassikkosadut täydellisenä kokoelmana


Uusikuu syntyy 24.1. illalla klo 23:42 noin 4 asteessa vesimiehen merkkiä. Uusikuu on aina aloituksen ja uuden käynnistämisen ajankohta. Tämä tammikuun lopun uusikuu on varsin vahva, tapahtuuhan se yhtäaikaa Pluton ja Saturnuksen yhtymän kanssa, jotka kohtaavat maanläheisessä kauriin merkissä. Samalla Uranus, äkkiväärien tapahtumien ja villin vapauden planeetta tekee haastekulmaa uudellekuulle härän merkistä. Energiailmasto on järkälemäisen jykevä ja karman painon voi aistia aivan fyysisenä raskauden tunteena kehossa, kiitos Saturnuksen ja Pluton yhtymän kauriissa. Kauriin merkissä nämä jätit ovat kohdanneet edellisen kerran vuonna 1518 ja viimeksi vaa'an merkissä 1982-83. Yhtymä on harvinainen ja siksi vaikutuksiltaan ohittamaton. Samalla kun emme voi paeta oman karmamme seurauksia, tämä uusikuu tarjoaa uusia ideoita lähestyä omia kipupisteitämme. Sen sijaan että suljemme silmämme niiltä ja näännymme taakkamme alle, uusikuu mahdollistaa odottamattoman näkökulman avaamisen vanhoihin ongelmiin. Ja nyt kyseessä voivat olla todella vanhat, useiden inkarnaatioiden aikana kiinni jämähtäneet mallit, joita olemme kantaneet sielunhistoriassamme lukuisten elämänkiertojen ajan. Näiden rakennelmien purkutyö on Saturnus-Pluto-tematiikkaa parhaimmillaan, ja tämän uudenkuun hetki on yksi hedelmällisiä hetkiä avata tilaa oivalluksille ja ahaa-elämyksille vanhojen ketjujen katkaisemiseksi.\nKoska kyseessä ovat voimaplaneetat, vaatii niiden energia myös kovaa sisäistä työtä, jota tehdään tietoisesti ja päätöksellä. Mikään muutos ei tapahdu ennen kuin olemme siihen valmiita, joten sitoutuminen siihen, että olet valmis laskemaan irti kenties hyvinkin luutuneiksi muotoutuneista rakenteista henkikehossasi on edellytys asioiden muuttumiselle myös ulkoisessa elämässäsi. Niin kauan kuin pienelläkin osalla itseäsi pidät kiinni menneestä maailmasta ja totutuista ja turvallisista malleista, jotka tuovat hetken lohtua, mutta eivät edistä kehityksen polkuasi, niin kauan tilanteesi pysyy jämähtäneenä - kunnes jokin tapahtuma väistämättä saa maailmankuvasi järkkymään, koska energian lakien mukaan mikään ei voi pysyä muuttumattomana loputtomiin. Et voi haluta kahta asiaa yhtä aikaa: turvallisuutta ja muutosta. Useinkin pyydämme asioiden muuttumista, mahdollisuutta kehitykseen ja edistymiseen, mutta samanaikaisesti emme ole valmiita luopumaan mistään jo rakentamistamme ajatuskehikoista ja toimintamalleista, koska ne luovat jatkuvuuden tunnetta, harhan pysyvyydestä ja jotakin, mihin näennäisesti tukeutua.\nTänä vesimiehen uutenakuuna on mahdollista purkaa yllättävälläkin tavalla urautuneita kuvoita, joihin olemme vanhasta tottumuksesta kiinnittyneet. Varaudu siihen, että vastaukset eivät ole välttämättä ole ennakko-oletustesi mukaisia eikä polkusi kuljekaan kuvittelemaasi suuntaan. Tämä on tyypillistä vesimiehen kauden energiaa, jonka nimikkoarkkienkeli on Uriel, sisäisen tulen ja valon enkeli. Uriel tuo mukanaan korkeataajuista tiedon sädettä ja ruokkii hiljaisuuden kautta niitä päämääriämme, jotka sielu näkee, mutta mieli ei hahmota. Urielin nimi merkitsee Jumalan valo tai Jumalan liekki ja hän valvoo jokaisen sisäistä jumalkipinää. Ihmiskunta katsoo Urielin olevan yksi viisaimmista arkkienkeleistä, sillä hän tuo älyn kirkkautta ja tietoa sieluille, jotka ovat eksyksissä tai haparoivat hämäryydessä. Uriel on myös rauhan enkeli ja vaalii tasapainoa siellä, missä on sekasortoa ja tuo seesteisyyden sinne missä on kaaosta.\nRakas maaenkeli, on tullut aika vapauttaa sisäinen valosi niistä sidoksista, joilla olet sen kahlinnut oman kohtalonsa häkkiin. Mikään ulkoinen mahti ei pidä sinua vankeudessa tai tuomitse sinua kärsimään ja kokemaan vääryyttä. Ainoastaan oma mielesi luo nämä näyttämöt, joille asetat draaman ja pelaajat. Rakas, sielusi on ikuinen ja ikuisesti vapaa, sitä ei sido mikään muu kuin omat valintasi. Pyydä apuun rauhan enkelit luodaksesi tilan, jossa suotuisien kehityskertomusten luominen on mahdollista. Koska olet itse oman elämäsi käsikirjoittaja, näyttelijä ja ohjaaja, et voi tukeutua kuin omaan sielunvaloosi, omaan sisäiseen viisauteesi ja oman ikuisen sielusi ohjaukseen. Me enkelit tuemme sinua kaikissa ratkaisuissasi ja autamme sinua välittömästi kun niin pyydät. Me tuomme seesteisyyttä, kohottavaa energiaa ja levollisuutta ja autamme sinua luomaan juuri sellaiset olosuhteet, joissa voit hyvin. Ei ole tarpeen jäädä niihin tilanteisiin, joissa sielusi ei loista. Ei ole tarpeen tehdä ratkaisuja, jotka eivät palvele korkeinta parastasi. Pyydä meitä osoittamaan ne vaihtoehdot, jotka vastaavat sielusi kutsuun, me rajaamme ne valokeilaan ja nostamme ne tietoisuudessasi etuosaan. Et voi olla näkemättä niitä, kun katsot sielusi silmin ja kuuntelet sydämelläsi. Me olemme läsnä, joka hetkessä, jokaisessa valinnassa, jonka teet. Myös niissä, jotka itse tuomitset vääriksi ja huonoiksi ja joista moitit itseäsi jälkeenpäin. Niissäkin me olemme mukana, sillä me emme jätä sinua emmekä hylkää sinua niin sanottujen väärien valintojen vuoksi. Ei ole vääriä valintoja, on vain oppimista, kehitystä ja avartumista. Me kuljemme polkua kanssasi ja iloitsemme jokaisesta askelestasi. Pyydä niin saat ja kuuntele niin vastaamme. Meidän valomme on sinun valosi ja sinun valosi on meidän valomme. Ja valossa me kohtaamme. Niin tapahtukoon.\nTunnisteet: Arkkienkeli Uriel, Pluto, Saturnus, Uranus, uusikuu, vesimies


Rikkidirektiivin tuomat velvoitteet tunnetaan hyvin laivoilla - ePressi\nLaivojen rikkivalvonta käynnistyi vuodenvaihteessa tehotarkastuskampanjalla, jonka aikana Trafi teki yhteensä 48 rikkitarkastusta Suomen satamissa käyneille laivoille. Tarkastusten yhteydessä otetuista näytteistä vain yhdestä löytyi rikkipitoisuuden ylitys.\n”Tehovalvonnan perusteella voi sanoa, että rikkidirektiivin tuomat velvoitteet on yleisesti ottaen omaksuttu hyvin merenkulun toimijoiden piirissä ja tarkastetuilla aluksilla oltiin hyvin tietoisia direktiivistä”, kiittää osastonjohtaja Juha-Matti Korsi.\nMikäli tarkastuksissa havaitaan rikkipitoisuuden ylityksiä, annetaan tapaukset syyteharkintaan ja niistä informoidaan myös aluksen lippuvaltion viranomaisia. Löydetyn rikkipitoisuuden ylityksen lisäksi tehotarkastuskampanjan aikana annettiin myös muutama lievä huomautus ja dokumentoinnissa oli havaittavissa pieniä, kokemattomuuteen liittyviä puutteita. Trafi onkin jakanut kampanjan aikana yhdessä Finnpilotin kanssa infolehtisiä uusista määräyksistä ja niiden vaikutuksista alusten henkilökunnalle.\n”Nyt valvonnan käynnistymisvaiheessa katsoimme huomautuksen riittävän, mutta tulevaisuudessa tulemme kirjaamaan erittäin herkästi pienemmätkin poikkeamat. Valvonnan tarkoituksena on pitää tiukasti kiinni siitä, että toimintaedellytykset ovat kaikille samat eikä kilpailu vääristy”, muistuttaa Korsi.\nRikkivalvontaa muiden tarkastuksien yhteydessä, mutta myös riskiperusteisesti kohdistettuna\nRikkivalvontatarkastuksia tehtiin sekä satamavaltiotarkastusten yhteydessä että alusprofiloinnin perusteella riskiperusteisesti kohdistettuna. Muiden EU-maiden tarkastustahtiin verrattuna Suomessa tehtiin määrällisesti alkuvuoden tehokampanjan aikana esimerkillinen määrä tarkastuksia.\nAlueellisesti tarkasteltuna tarkastuksia suoritettiin läntisellä tarkastusalueella 22, itäisellä 12, pohjoisella 8 ja eteläisellä 6.\nLaivojen polttoainetta koskeva rikkipitoisuuksien valvonta alkoi 1.1.2015. Trafin tehtävänä on yhdessä Rajavartiolaitoksen kanssa valvoa rikkidirektiivin ja sen taustalla olevan IMOn päätöksen noudattamista. Tarkastukset suorittavat Trafin satamavaltiotarkastajat, jotka myös koulutetaan ja valtuutetaan rikkidirektiivin mukaiseen valvontaan.\nosastonjohtaja Juha-Matti Korsi, p. 029 5346 437, juha.korsi(at)trafi.fi, twitterissä @JuhaKorsi\ntarkastaja Jussi Ketonen, p. 029 5347 138, jussi.ketonen(at)trafi.fi


Keittiomestari Teemu Bomanin vinkit kotikokeille - Atria\nHaku Haku Yhteystiedot Ostoskori\nLihakauppa | Tilaa laadukkaat lihat suoraan kotiisi\nKeittiomestari Teemu Bomanin vinkit kotikokeille\nKeittiömestari Teemu Bomanin vinkit kotikokille: lihan pakastaminen ja syksyn parhaat liharuoat\nTeemu Boman on mm. Vuoden kokki -kilpailuissa menestynyt keittiömestari, joka arvostaa kotimaisia raaka-aineita. Intohimo ruokaa kohtaan sai alkunsa jo lapsuudesta, kun Bomanin venäjänkarjalainen isoäiti teki karjalanpaistia ja karjalanpiirakoita.\n”Suhteeni ruoan alkuperään on vahva. Arvostan sitä, että eläimiä kohdellaan hyvin ja että tiedän tarkalleen, mistä ruoka on peräisin. Kotimainen ruoka on puhdasta ja sen puhtauden voi myös maistaa”, Boman kertoo.\nKeittiömestarin pakastusvinkit – miten liha kannattaa pakastaa?\nLaadukasta lihaa voi ostaa myös omaan kotikeittiöön Lihakaupan nettisivuilta. Kaupasta löytyvät esimerkiksi Atria Takuumurea Premium Naudan Entrecote ja Atria Takuumurea Premium Naudan Ulkofilee makurasvalla, jotka ovat voittaneet palkintoja arvostetussa World Steak Challenge -kilpailussa. Lihakaupan tuotteet ovat tuoreita, ja ne voi halutessaan pakastaa.\nLihan säilyvyys pakastimessa on erittäin hyvä. ”Lihan pakastaminen pidentää merkittävästi säilyvyyttä. Vakuumipakatun lihan ulkonäkö ei muutu pakkasessa. Jos lihan poistaa vakuumipakkauksesta, voi käyttämättömän lihan pakastaa rasiassa tai kelmuun käärittynä”, Boman vastaa.\n”Kun lihan käärii kelmuun tai laittaa pakasterasiaan, pakkaukseen jää usein ilmaa. Silloin lihassa oleva neste tiivistyy ja muodostaa jäähileitä lihan pintaan. Lihan pinta saattaa muuttua, vaikka se onkin edelleen maukasta ja täysin syömäkelpoista. Jos lihan pinnan haluaa säilyvän kauniina pakkasessa, kannattaa panostaa kotivakumointilaitteeseen”, Boman jatkaa.\nLihan sulatus, mitä kannattaa muistaa?\n”Anna jäätyneen lihan sulaa jääkaapissa. Mitä hitaampi sulaminen on sitä vähemmän lihasta karkaa nestettä. Lihan sulatusaika vaihtelee. Yksittäispakattu hampurilaispihvi sulaa päivässä, mutta viiden kilon possupotka ei välttämättä ole sulanut kahdenkaan päivän kuluttua”, Boman kertoo.\nKiireessä lihan voi antaa myös sulaa huoneenlämmössä tai kylmässä vedessä. Mikron sulatustoiminto kannattaa unohtaa.\n”Mikrosulatus on huono idea, koska liha saattaa kypsyä pinnalta. Lämpö saa aikaan myös ei-toivottujen mikrobien haitallista kasvua”, Boman muistuttaa.\nBomanin vinkit syksyiseen liharuokaan – kokeile näitä\nSyksyn kylmetessä ruokapöydän ääressä voi lämmitellä lohturuoalla. Erilaiset pataruoat, hitaasti haudutetut lihat sekä tuulahdus grillikaudesta sopivat syksyiseen illalliseen.\nBomanin mukaan maukas karjalanpaisti valmistuu Atrian viljaporsaan niskasta, jota paistetaan ensin pannulla. Siten liha saa hyvän pinnan ja rasva sulaa. Paistamisen jälkeen lihaa haudutetaan 12 tuntia maukkaassa liemessä. Laakerinlehti, mustapippuri ja suomalaiset juurekset tuovat hyvän maun. Lientä kannattaa olla paljon, aluksi ruoka muistuttaa enemmän keittoa, mutta neste haihtuu.\nStroganoff naudan potkasta\nSyksyiseen stroganoffiin sopii mainiosti Osso Bucco eli luuytimellinen potkakiekko. Lihaa haudutetaan sipulin ja porkkanan kanssa. Stroganoff kypsyy neljästä kahdeksaan tuntiin n. 85-asteisessa liemessä. Kypsänä liha on helppo repiä suikaleiksi – Osso Bucco on sitkeää, jos sen ei anna kypsyä tarpeeksi pitkään. Stroganoff kannattaa tarjoilla perunan tai riisin kanssa. Lisää makua tuovat sinappi ja smetana.\nUunissa grillattu possunkylki\nBoman antaa myös vinkin grillikautta kaipaaville. Possun kylki on rasvainen lihapala, jonka voi paahtaa kuumassa uunissa grillityyliin. Kyljen pintaan mausteeksi sopivat savustettu paprikajauhe, juustokumina, valkosipulijauhe, cajun pippuri ja tumma sokeri. Lisukkeena toimivat satokauden kasvikset ja peruna.\n”Lihakauppa.fi on mainio. Kaupalla on hyvät toimitusalueet ja tilaamisen helppous on ilahduttanut lähipiirissäni. Suosittelen tutustumaan valikoimaan etenkin, jos lihan kokkaaminen jännittää. Sivustolla on hyviä reseptejä ja tietoa eri kypsymisajoista”, Boman kertoo.\nUseissa huippuravintoloissa työskennellyt Teemu Boman luotsaa nykyään Gastrogrill Murén keittiötä.\nDry age -kaappi seisoo parhaalla paikalla Murén ravintolasalissa. Muréssa liha on aina suomalaista, tuoretta, pakastamatonta lihaa, joka saapuu ravintolaan suoraan teurastamolta.\nLihakaupan reseptisuosikit syksyyn\nSadonkorjuun lihapata ja paahdettu sellerimuusi\n10 annosta á 600 g\nTummassa metsäsieniliemessä haudutettu Osso Bucco\n6 annosta á 600 g\nOsso buccoa ja risotto Milanese tomaattisalsalla\n5 annosta á 450 g\nConfattua siankylkeä ja juureschutney\n4 annosta á 320 g\nSous Vide -haudutettua sianniskaa ja juuresrösti\n4 annosta á 400 g\nInkiväärillä ja chilillä maustettu possunposki\n8 annosta á 400 g\nPorsaan lihapata espanjalaiseen tapaan\nYlikypsää naudan poskea Burgundin tapaan\n6 annosta á 400 g


Kolumni: Uusi maastokartta - Rauhan Tervehdys\nYritän pitää silmäni ja korvani auki. Hyväksyä sen, että minun maastoni voi olla erilainen kuin toisen, mutta sillekin on sijansa, kirjoittaa Nuusa Parkkinen.\nSe iskee illalla saunan lauteilla. Olen lukenut saman tekstin lukemattomia kertoja työvuosieni aikana.\n”Minun Isäni kodissa on monta huonetta, enhän minä muuten sanoisi, että menen valmistan teille asuinsijan. Menen valmistamaan teille sijaa…” Rynnistän ulos, otan kännykästä esille alkukielisen Uuden testamentin. Asuinsija, sija, topos – paikka, alue, mahdollisuus. Uudenlainen maastokartta levittäytyy eteeni. Yllätyn, liikutun, nauran.\nMenneellä viikolla olen kuunnellut näyttelijä Antti Holman New Yorkin asuntonsa komerossa äänittämän podcastin. Kymmenen tuntia yksinpuhelua ja vastauksia ihmisten lähettämiin kysymyksiin, joihin Holma pyrkii Auta Antti! -ohjelmassaan vastaamaan vaikka ei ole ”minkään alan asiantuntija”.\nPaaston aikana etsin uusia topografioita.\n— Nuusa Parkkinen\nHuumorin läpäisemänä, mutta samalla äärimmäisen syvien teemojen parissa Holma pohtii maailman tilaa, sukupuolirooleja, parisuhteita, maailmantuskaa, mielenterveyttä, elämänkaarta… Ja eräässä jaksossa kärsimyksen ongelmaa ja Jumalaa.\nOmien sanojensa mukaan Holma ei kestänyt juopaa, joka liittyi ”sellaiseen hilpeään keskiluokkaisuuteen kirkossa” ja hänen oli vain lähdettävä. Jälleen kohouma maastossa: Hän jatkaa vakavana siitä, kuinka häneen kuitenkin jäi kytemään sellainen teologinen ajatus, että Jumala on nimenomaan haavoissa, ei suorittamisessa tai täydellisyydessä, kiillotetussa status-keskeisessä elinpiirissä, vaan siellä, missä mikään ei onnistu. Sitten hörpätään taas kahvia ja mennään kohti seuraavia kysymyksiä.\nPaaston aikana etsin näitä mahdollisuuksia, uusia topografioita: Yritän pitää silmäni ja korvani auki. Hyväksyä sen, että minun maastoni voi olla erilainen kuin toisen, mutta sillekin on sijansa. Monenlaiselle on. Niin monia huoneita, toisinaan puhetta komerosta käsin.\nKirjoittaja on Tyrnävän seurakunnan vs. kappalainen\nKerro ajatuksesi kolumnista täällä


Helmililja – katso hoito- ja istutusohje sekä eri lajit! - Kotiliesi.fi\nHelmililja hehkuu keväisin ruukussa ja puutarhassa – hoito on helppoa, mutta oikea istutusaika saattaa yllättää\nHelmililja on kestävä sipulikukka. Tummahelmililjan lisäksi on tarjolla muitakin lajeja. Tutustu helmililjan hoito- ja istutusohjeisiin.\nHelmililja on suosittu kevätkukka sekä ruukussa että puutarhassa. Puutarhassa helmililjat kuuluvat varmimpiin keväällä ja alkukesällä kukkiviin sipulikukkiin.\nLue myös: Nämä kukat selviävät jo ulkona – 5 kaunista vaihtoehtoa parvekkeelle ja terassille\nTummahelmililja on talvenkestävä sipulikukka\nTalvenkestävä tummahelmililja (Muscari armeniacum) on keväällä tai alkukesällä pitkään kukkiva sipulikukka.\nKasvista löytyy myös kerrannaiskukkainen lajike. Tummahelmililjat kasvavat luonnonvaraisena muun muassa Kreikassa ja Turkissa.\nSipulit istutetaan maahan 5–10 sentin syvyyteen ja samanmittaisin etäisyyksin.\nTummahelmililjan kukkanuput nousevat maan pintaan hyvin varhain keväällä. Se ei haittaa, sillä karaistuneet kasvinosat eivät kavahda pikkupakkastakaan. Nupun ilmestymisestä kukan kuihtumiseen kestää vielä viikkoja.\nKeväällä tummahelmililjan sipulista nousevat tähkämäiset noin 15 cm korkuiset kukat, jotka ovat hehkuvan siniset. Kukat kestävät hyvin maljakossakin.\nKukinta on varhaisinta aurinkoisilla kasvupaikoilla, mutta tummahelmililja viihtyy myös puolivarjossa.\nTummahelmililjat lisääntyvät sivusipuleista.\nKeväällä kukinnan jälkeen kasvuston tiiviin mättään voi jakaa osiin ja istuttaa harvempaan tai uusille kasvupaikoille.\nLue myös: Istuta sipulikukat vanhoihin astioihin\nErilainen helmililja x 4: Tutustu helmililjalajeihin\nHentohelmililjan (Muscari botryoides) noin 10 cm korkuiset kukat ovat yleisimmin valkoiset. Kukinnot ovat nimensä mukaisesti kapeammat kuin tummahelmililjan. Sipulit suositellaan istutettavaksi jo lokakuun alkuun mennessä. Hentohelmililjan peruslaji on vaaleansinikukkainen.\nIsohelmililjan (Muscari latifolium) rotevahkot noin 20 cm korkuiset kukinnot ovat kaksiväriset: alaosan kukat ovat tummansiniset ja yläosan vaaleammat. Laji viihtyy parhaiten, kun se saa kasvaa vuosia samassa paikassa. Isohelmililja siementää ympäristöönsä.\nAtsurihelmililja (Muscari azureum) on vaalean- tai kirkkaansinikukkainen laji, jota saa ainakin postimyynnistä. ’Album’ -lajike on valkokukkainen. Atsurihelmililjat kasvavat luonnonvaraisina Pohjois- ja Itä-Turkin vuoristoniityillä.\nHelmilijan kasvatus sipulista ruukussa\nHelmililjoja voi kasvattaa ruukuissa tai ostaa valmiiksi kasvatetut ruukkuhelmililjat puutarhalta.\nJos kasvatat helmililjat itse\nIstuta kevääksi hyödettävät eli kukitettavat sipulit syksyllä. Istuta 5–7 sipulia per ruukku, kastele, ja vie ruukku talven ajaksi pimeään ja viileään tilaan, jossa lämpötila on 5–10 astetta.\nPuutarhalla hyödettyjä ruukkuja saa tammikuulta alkaen pitkälle kevääseen\nHyvin nuppuiset helmililjat avaavat kukkansa ongelmitta huoneenlämmössä. Kastele ruukkua säännöllisesti kukinnan kuihtumiseen saakka. Sen jälkeen anna mullan kuivua, ja istuta sipulit puutarhaan roudan sulettua.\nHelmililjat kukkivat jo seuraavana keväänä.\nMiten tulppaanit saa säilymään kauniina pitkään? Yksi kikka on ylitse muiden\nKuvatKristiina Kurronen, Pekka Holmström ja Norman Ojanen\nKommentoi juttua: Helmililja hehkuu keväisin ruukussa ja puutarhassa – hoito on helppoa, mutta oikea istutusaika saattaa yllättää


Muistijälkiä Punaiseltamereltä - Sukeltajaliitto ry\nTeksti ja kuvat: Hannu Rokka\nLiveaboard-reissu Punaisellemerelle tyttären kanssa OWD-kurssin jatkoksi oli ikimuistoinen kokemus. Avovedet sujuivat turvallisesti lämpimässä, ja samalla kertyi reippaasti sukelluskokemusta.\nOlen sukeltanut nuorena paljon. Harrastukseni katkesi kymmeneksi vuodeksi, mutta elvytin sen esikoiseni ollessa 5-vuotias. Yhteisen sukellusharrastuksen aloitimme, kun hän oli 12-vuotias. Sittemmin pääsin sukeltamaan hänen kanssaan monta kertaa ympäri maailmaa. Hienojen muistojen siivittämänä halusin tarjota saman mahdollisuuden myös nuoremmalle tyttärelleni Evitalle. PADI Junior OWD -kurssin voi suorittaa 10-vuotiaana, mutta koronan vuoksi harrastuksen aloitus siirtyi ja tytärkin ehti täyttää 11 vuotta.\nKurssi alkaa Suomessa\nValitsimme Sea Safety -sukelluskeskuksen Helsingissä. Tavoitteena oli suorittaa PADI-teoriakoe sekä allasharjoitukset Suomessa ja vaadittavat avovesiosuudet lämpimässä ulkomailla. Kurssimateriaalin opiskelimme yhdessä, koska materiaali on lapselle sama kuin aikuisille. Allasharjoitukset tehtiin Sea Safety -sukellusareenalla Veikkolassa, jossa on kahdeksan metriä syvä allas muun muassa turvallisen nosteenhallinnan harjoittelemiseksi. Sukellusvarusteet lainasimme paikan päältä, ja Evita harjoitteli altaalla yhden viikonlopun kouluttajan kanssa. Tällä kertaa Evitalla oli omat varusteet, jotka myös otimme reissuun.\nValmistautuminen juniorin ehdoilla\nLiveaboard tarkoittaa, että sukeltajat ja miehistö asuvat koko matkan ajan laivassa. Merellä toiminta keskittyy sukeltamiseen, syömiseen ja lepäämiseen, eikä laivalla ole edes tyydyttävää internet-yhteyttä. Mukaan pakkasimme kirjoja, piirustusvälineitä, koulukirjoja sekä legoja valmiiksi ladattuna. Pakollisena varusteena tytär vaati mukaan tyynynä toimivan pehmokarhunsa. Sovimme etukäteen, että olemme erottamaton pari niin laivassa kuin pinnan allakin.\nKotkalainen Antti Pylkkänen toimi kouluttajana. Sovimme, että voin osallistua neljälle vaaditulle kurssisukellukselle, kunhan pysyn pois tieltä. Loikkasin aluksen peräkannelta mereen ensimmäisenä, Evita toisena ja kouluttaja viimeisenä; näin varmistimme mahdollisimman turvallisen veteen menon. Kurssisukelluksilla osa ajasta käytettiin jo altaalta tuttuihin harjoituksiin, ja muutoin kurssisukeltaminen oli tavanomaista sukeltamista. Pääsimme heti nauttimaan Punaisenmeren antimista: 28-asteisesta vedestä, 30 metrin näkyvyydestä ja koralleista kalaparvineen. Eniten etukäteisjännitystä tyttärelle aiheutti haiden pelko sekä kumiveneestä mereen selkä edellä keikahtaminen.\nSukeltaminen muuttui nopeasti rennoksi\nNeljän kurssisukelluksen jälkeen ja toisena lomapäivänä olikin PADI OWD -kortti taskussa. Juniori pyysi heti mukaan yösukellukselle, jolla pääsimme seuraamaan taskulampun valossa säppi- ja leijonakalan saalistamista sekä valtavan taskuravun touhuja. Tästä jatkoimme kolmen neljän sukelluksen päivärutiinilla, ja kaiken kaikkiaan teimme yhdessä 18 upeaa sukellusta.\nJälkikasvun parina sukeltaminen on erilaista kuin muulloin, sillä sukeltava lapsi on erityisessä tarkkailussa koko ajan. Viikon aikana sukelsimme sekä ryhmän osana, mutta myös parina kahdestaan. Loppuviikosta tuuli voimistui merellä noin 20 metriin sekunnissa nostaen aallokon neljä metriä korkeaksi. Vaikka aluksemme oli riutan suojassa tukevasti kiinni, päätimme yhteistuumin jättää väliin sukelluksen niin kovassa kelissä. Pintavirtaukset näyttivät jo laivan kannelta kovilta, ja aluksen liikkeet aallokossa tuntuivat suurilta. Kokeneet ja hyväkuntoiset sukeltajat lähtivät rohkeasti nauttimaan vellovasta merestä. Paluu aluksen sukellustikkaille muodostui kuitenkin vaikeaksi ja vuoroaan odottavat sukeltajat joutuivat polkemaan virtauksessa paikallaan. Osa ei jaksanut vastustaa virtausta, ja lopulta kumivene haki sukeltajat turvaan. Tuskin meillä erityistä hätää olisi ollut, mutta sukeltamisen täytyy olla turvallista, jotta se olisi nautittavaa.\nLiveaboard-reissu lentoineen oli raskas, mutta antoisa. Uhanalaiset korallit on nyt nähty omin silmin, ja meren elämä tuli tutuksi. Uskon, että Evitalle matkasta jää vahva muistijälki koko loppuelämäksi.


Isä haukkui 15-vuotiasta poikaansa ”nössöksi” ja yllytti hakkaamaan vierasta miestä - uhri sai aivovamman\nsunnuntai 04.03.2018 klo 21:51\nMolemmat tuomittiin vankeusrangaistuksiin. Alaikäinen poika selviää ehdollisella vankeusrangaistuksella ja valvonnalla, mutta isä joutuu vankilaan.\nUhri hakattiin muun muassa katkaistulla jääkiekkomailalla tajuttomaksi.\nMiestä potkittiin vielä hänen maatessaan lattialla.\nKeski-ikäinen mies sai lievän aivovamman ja näkyvän arven otsaansa.\nErityistä syytä julmaan tekoon ei ollut, pelkkä riita vain.\nNuorukaiset kohtasivat vanhemmat miehet sattumalta Kuopion keskustassa. 35-vuotias kävi Alkossa ja he lähtivät erääseen yksityisasuntoon. TIMO HARTIKAINEN\nRikos sattui Kuopiossa marraskuussa. Pohjois-Savon käräjäoikeus toteaa, että sekä isä että hänen 15-vuotias poikansa osallistuivat yhtäläisesti ja yhteisymmärryksessä tekoon, joka on törkeä pahoinpitely. Pojan osalta tuomioon vaikutti, että rikos oli tehty nuorena henkilönä.\n15-vuotias syyllistyi pääosaan väkivallasta. Isä oli kuitenkin mukana oleellisesti tapahtuneessa. Ennen kaikkea hän yllytti. Isä haukkui aluksi tekoon halutonta poikaansa "nössöksi" ja vetosi heidän perhesuhteeseensa.\n35-vuotias mies sai yhden vuoden ja kymmenen kuukauden pituisen vankeusrangaistuksen. Rangaistus on hänen aiemman rikollisuutensa vuoksi ehdoton.\nÄskettäin 16 vuotta täyttänyt nuorukainen tuomittiin puolentoista vuoden ehdollisen vankeusrangaistuksen. Sen lisäksi käräjäoikeus määräsi hänet valvontaan.\n"En olisi halunnut"\nRikoksen näki kaksi kouluikäistä nuorta, jotka todistivat oikeudessa.\nTodistajien mukaan he olivat kohdanneet 35-vuotiaan sekä uhriksi joutuneen miehen sattumalta Kuopion keskustassa.\nVanhemmat miehet päättivät lähteä nuorten kanssa erääseen yksityisasuntoon juhlimaan. 35-vuotias kävi sitä ennen Alkossa ja osti viinapullon.\nTodistajien mukaan hän tarjoili viinaa pojalleen, joka olikin melkoisessa humalassa.\nAsunnossa syntyi riita, joka johti siihen, että 35-vuotias yllytti poikaansa hakkaamaan keski-ikäistä miestä.\nMolemmat syytetyt myönsivät pahoinpitelyn tapahtuneeksi, mutta kiistivät teon törkeyden.\nPojan mukaan hänellä ei ollut mitään asianomistajaa vastaan. Hän ei olisi aluksi halunnut lyödä, mutta suostui sitten koska isä siihen painosti.\nHumalatila vaikutti nuorukaisen mukaan siihen, että hän suostui tekoon.\nPojan korvauksia kohtuullistettiin\n16-vuotiaan puolustus pyrki saada korvauksia kohtuullistettua. Puolustuksen mukaan nuorukainen käy ammattikoulua. Hänellä ei ole tuloja nyt eikä vielä moneen vuoteen.\nAsianomistajalle (uhrille) kohtuullistamisella ei olisi sanottavaa merkitystä. Hän saisi puolustuksen mukaan korvaukset joka tapauksessa lähes täysimääräisenä Valtiokonttorista.\nKäräjäoikeus suostui kohtuullistamiseen ja katsoi, että pojan tulee maksaa puolet siitä mitä hän maksaisi täysi-ikäisenä rikoksentekijänä.\n35-vuotias ja hänen poikansa määrättiin maksamaan uhrilleen vahingonkorvausta kivusta, särystä ja tilapäisestä haitasta 7 000 euroa, henkisestä kärsimyksestä 2 500 euroa, pysyvästä haitasta 3 000 euroa ja pilalle menneistä vaatteista 200 euroa.\n16-vuotiaan osuus summasta rajoittuu enintään 50 prosenttiin.


Postinjakajille syntyi ensimmäisenä sopu työehdoista – palkat sidottu vientiliittojen korotuksiin | Yle Uutiset | yle.fi\nPostinjakajille syntyi ensimmäisenä sopu työehdoista – palkat sidottu vientiliittojen korotuksiin\nVientiliitoista sopimus päättyy ensimmäiseksi paperiteollisuudessa lauantaina, mutta alan työehtoneuvottelut ovat olleet pysähdyksissä jo yli viikon.\n28.9.2017 klo 18.22\nPostinkantaja työssään.Emmi Korhonen / Lehtikuva\nPosti- ja logistiikka-alan unioni PAU ja Palvelualojen työnantajat Palta ovat päässeet sopuun kahden vuoden mittaisen työehtosopimuksen ehdoista. Sopimuksen piirissä on noin 14 000 työntekijää.\nAlan palkankorotukset selviävät kuitenkin vasta myöhemmin, sillä ne on sidottu vientiliittojen linjaan, josta neuvottelut ovat yhä käynnissä.\nPAU:n puheenjohtaja Heidi Nieminen sanoo, että liitto halusi varmistaa postialalle vastaavat korotukset kuin muutkin saavat. Hänen mukaansa neuvottelut olisivat kestäneet muutoin vähintään lokakuun lopulle, jolloin PAU:n sopimus oli katkolla.\n– Jos alalle olisi lähdetty tekemään palkankorotusratkaisua, olisimme jääneet odottamaan Paperiliittoa ja Metalliliittoa.\nNiemisen mukaan ratkaisuun vaikutti se, että toinen SAK:lainen kuljetusliitto, auto- ja kuljetusalan AKT, sitoi jo viime syksynä tulevat palkankorotuksensa teollisuuden tasoon.\nAKT jättäytyi toissa kevään kilpailukykysopimuksen ulkopuolelle, jossa jo aiemmin sovittuja palkankorotuksia jatkettiin vuodella. AKT:n sopimus on kolmivuotinen.\nAlun perin suomalaisten palkankorotuksista oli määrä sopia tänä syksynä niin sanotun Suomen mallin mukaisesti, ja Niemisen mukaan PAU:n ratkaisua "voi sellaiseksikin kuvata". Suomen malli tarkoittaa, että vientialat määrittäisivät suomalaisten palkankorotuksille ylärajan.\nMetsäteollisuus patistelee Paperiliittoa\nVientiliitoista sopimus päättyy ensimmäiseksi paperiteollisuudessa, mutta alan työehtoneuvottelut ovat olleet pysähdyksissä jo yli viikon. Sopimus on katkolla lauantaina.\nTyönantajia edustava Metsäteollisuus ry korosti tiedotteessaan torstaina, että se on yhä halukas jatkamaan neuvotteluja, mutta Paperiliitto ei ole neuvotteluista poistumisensa jälkeen ollut yhteydessä Metsäteollisuuden neuvottelijoihin.\nPaperiliitto puolestaan tiedotti viime viikolla neuvottelujen jämähtäneen, kun Metsäteollisuus ilmoitti, että teksteihin tehtävistä muutoksista ei voida keskustella.\nPostiin siirtyneille jakajille lisäkorvaus\nPostialan osapuolet sopivat myös sanomalehdenjakajia koskevasta siirtymäsopimuksesta jakajille, jotka ovat siirtyneet Postin palvelukseen ja Teollisuusalojen ammattiliiton (TEAM) työehtosopimuksen piiriin. Postin palvelukseen siirtyneiden palkkoja kompensoidaan yhteensä kahdella miljoonalla eurolla niin, että ansiotaso turvataan helmikuun loppuun asti.\nPostialan sopimuksesta kertoi ensimmäisenä STT.\npalkankorotuspolitiikkaPosti- ja logistiikka-alan unioni (PAU)Suomen Ammattiliittojen Keskusjärjestö SAKtyöehtosopimuksetPaperiliittoHeidi NieminenpostietujärjestötPalkansaajajärjestöt ja ammattiliitot


Reppu joka selkään -kampanja kerää taas reppuja vähävaraisten perheiden koululaisille | Paikalliset | Helsingin Uutiset\nViime vuonna reppuja lahjoitettiin lähes 3000 lapselle. OP Uusimaa\nReppu joka selkään -kampanja kerää taas reppuja vähävaraisten perheiden lapsille, jotka aloittavat koulutietään.\nVuodesta 2017 lähtien järjestetyssä keräyksessä on lahjoitettu vuosittain tuhansia reppuja, viime vuonna kampanjan kautta sai repun lähes 3 000 lasta ympäri Suomen.\nHope ry:n ja OP Ryhmän kampanjaan voi osallistua kuka tahansa viemällä koulurepun tai penaalin mukana oleviin OP:n toimipisteeseen, pääkaupunkiseudulla mihin tahansa OP Helsingin avoinna olevaan konttoriin. Reppukeräys järjestetään myös Pohjola Sairaaloiden kaikilla toimipisteillä.\nOP Helsingin tiedotteessa todetaan, että tilastojen mukaan jo ennen koronakriisin puhkeamista Suomessa eli yli 112 000 lasta vähävaraisissa perheissä. OP ennakoi näiden lasten määrän kasvavan kriisin vuoksi.\nKoulurepulla on tiedotteen mukaan iso merkitys, sillä moni aikuinenkin muistaa vielä ensimmäisen koulureppunsa. Tämän keräys haluaa mahdollistaa mahdollisimman monelle.\n– Lahjoittamalla voi mahdollistaa lapselle konkreettisen uuden repun sekä muistuttaa perheitä siitä, että apua on mahdollista saada silloin kun elämässä tulee eteen haasteita. Välittämisen kokemus välittyy vahvasti hyvien tekojen kautta, kannustaa ja kiittää HOPE ry toiminnanjohtaja Eveliina Hostila tiedotteessa.\nKampanja alkaa huomenna keskiviikkona 1. heinäkuuta ja jatkuu 31. heinäkuuta asti.\nLahjoituksen voi pääkaupunkiseudulla toimittaa heinäkuussa OP Helsingin Arkadian, Itäkeskuksen, Malmin, Mikonkadun, Sellon, Tapiolan, Myyrmäen ja Tikkurilan konttoreihin niiden aukioloaikoina kello 10–16.30.\nLahjoituspisteillä voi kirjoittaa reppuun sujautettavalle kortille terveisensä repun saajalle.\nKoronatilanteen vuoksi lahjoittaminen on poikkeuksellisesti mahdollista myös postitse osoitteeseen Reppukeräys, PL 308, 00013 OP.\nOsuuspankki toimittaa reput paikalliselle HOPE ry toimintaryhmälle, joka lajittelee ja jakaa lahjoitukset elokuun alussa suoraan koulutietään aloittaville.\nPohjola Vakuutus lahjoittaa jokaisen koulutien aloittajan reppuun ledvalon.


Sivu 2 – F3B\nMiehitettyjä avaruuslentoja on tehty 1960-luvun lopulta asti ja pääasiassa niitä ovat järjestäneet Venäjä ja Yhdysvallat ja molemmilla mailla on ollut myös avaruusasemia. Ensimmäinen ihminen laskeutui kuuhun 20. heinäkuuta vuonna 1969. Avaruussukkuloita on kehitetty aktiivisesti jo 1940-luvulta alkaen. Avaruusmatkailun alkuvuosina supervallat kilpailivat siitä, kuka onnistuu ensimmäisenä avaruuslennossa. Nyt meneillään on kuitenkin uusi kilpailu avaruuden valloittamisesta ja […]\nVera toukokuu 25, 2017 F3B\nLentäminen on nopeaa ja mukavaa matkantekoa, mutta miten lentokone oikeastaan pysyy ilmassa? Lentokentällä rullatessaan tonnien painoiset koneet vaikuttavat siltä, ettei niitä saisi ilmaan millään ilveellä. Jotenkin jätit silti rullaavat kiitoradalle, kiihdyttävät vauhtia ja nousevat ilmaan. Nousun jälkeen ne kaartelevat taivaalla vaivattoman näköisesti. Lentokoneen lentämiseen ilmassa vaikuttavat sekä nostovoima että painovoima ja tietenkin nopeus ja moottorien […]


Rääkyi männikössä yöllä yksinänsä: June 2007\nNyt kun kämppä on tyhjä ja helvetinmoisella työllä puhtaaksi kuurattu, sitä voi esitellä.\nKaksi ihmistä, seitsemän ja puoli tuntia, litrakaupalla vettä ja puoli pulloa pesuainetta, kalkinpoistaja-kaakelinpesumyrkkyä, pizzaa, kaljaa, pölyrättejä, kaksi moppia.\nSeinät on tomutettu ja pesty, melkein kaikki ikkunat on pesty, keittiö ja kylpyhuone puhdistettu. Lattiat on lakaistu, mutta vaatekaapit täysin käsittelemättä.\nDico, dico, dico: Lin klo 23:12\nmitä: närvä, tekniikan ihmelapsi\nVuodenvaihteessa vaihdoin paikalliselta Regionlinelta Soneralle. Ei kannattanut. Pari käyttökatkosta silloin tällöin voi olla ihan normaalia, mutta tämä käy naurettavaksi.\n15.6. noin klo 17-21 (saattoi katketa aiemminkin, laitoin koneen päälle vasta viideltä)\n16.6. noin klo 17-18:30 (sama juttu kuin edellisenä päivänä)\n17.6. klo 21.27-22:55\n19.6. klo 12:35-15:12\n20.6. klo 00:15-1:32\nMaanantainakin saattoi olla poikki, en avannut konetta niin en tiedä. Viimeksi perjantaina kulutin yhteensä kaksi tuntia jonottaen Soneran asiakaspalveluun tehdäkseni vikailmoituksen.\nJoskus modeemin uudelleenkäynnistys auttaa, joskus ei. Joka kerta kun sen boottaa, se palautuu tietenkin tehdasasetuksiin, ja joudun korjaamaan salasanan sekä muut käyttöyksityiskohdat uusiksi.\nTästä palvelusta maksamme 46€ kuukaudessa.\n(Niin, ja nyt pääsin nettiin vain koska Ringalla on puhelimessaan rajaton datasiirto kohtuullisella kuukausimaksulla. Onneksi on edes se - voin asiakaspalvelun jonotusmusiikin kuuntelun lisäksi myös valittaa julkisesti.)\nTällä kertaa modeemin boottaus auttoi. Nyt voin viettää riemukkaita hetkiä korjaamalla asetuksia - tai sitten vain jättää homman tekemättä, koska netti katkeaa kuitenkin uudestaan vielä tämän vuorokauden aikana. Turha korjata mitään, kun se hajoaa kuitenkin kohta uudestaan.\nDico, dico, dico: Lin klo 01:07\nKun on muuttostressi, pitää ostaa viherkasvi. Mielellään halpa ellei suorastaan puoli-ilmainen, mitä suurempi sen parempi, helppohoitoisuus on bonus.\nJos ei halua maksaa paljon rahaa yhdestä isosta kasvista, voi ostaa kolme pientä ja istuttaa ne yhteen ruukkuun. Voi samantien ostaa niille kahden euron kookosamppelin jotta pienet termiittikissat eivät mene ja pureksi tuoretta viherlisäkettä riekaleiksi.\nSitten voikin istuskella olohuoneessa, syödä suklaata ja ihailla huoneen kaunistunutta nurkkaa.\nDico, dico, dico: Lin klo 01:28\nei ole tyhmä olo\nOn ihan hyvä saada välillä rahaa tilille. Voi maksaa laskuja, maksaa vielä lisää laskuja ja jos jää rahaa yli, ostaa vaikka ruokaa. Ja kesken kaiken sitten tajuaa että yksi on maksamatta, eräpäivä tänään - mutta laskun tietoja ei löydy mistään.\nVoihan sen maksaa maanantainakin, kun saa asiakaspalvelun kiinni ja kysyy tilinumeron sekä viitteen. Mutta kyllä vituttaa aika lailla jos hukkaa tärkeitä papereita. Saattaa vituttaa niin paljon että alkaa ihan tosissaan etsiä. Ja kun tunnin etsinnän jälkeenkään ei mitään löydy, niin vaikka kello on jo yli puolenyön, sitä saattaa raivopäisenä alkaa siivota viime muutosta jääneitä paperilaatikoita joihin ei ole koskenut vuoteen.\nKaksi tuntia vuoden 2005 tiliotteiden seurassa ei paranna mielialaa millään tavalla. Kunnes äkkiä muistaa mihin se kadonnut lasku on mennyt.\nLiitetty kesäkuun toimeentulotukihakemukseen - ja tulee epäilemättä maanantain postissa takaisin, muiden hakemukseen liitettyjen aanelosten lomassa.\nDico, dico, dico: Lin klo 02:44\nPiirrosten perusteella on vaikea sanoa, mutta tällä Maciejowskin raamatun kuvan naisella saattaisi olla jaloissaan neulakinnassukat - tai voihan se olla raidallista kangastakin. Varsinaisia fyysisiä todisteita pitkävartisista neulakinnassukista ei kai ole.\nKauan siinä kesti, mutta nyt on minullakin vihreät polvisukat. Varmasti lämpimät, jalan kokoon nähden erinomaisen sopivat ja vain hiukan kutittavat.\nDico, dico, dico: Lin klo 01:59\nVaraa ei ole, eikä rahaa. Mutta tahdon silti. Kun kerran Runeberginkadulla on talvisin kylmä ja keittiössä kesäöisinkin, niin sehän on vallan täydellistä useammankin huonekasvin kannalta. Moni perinteinen ruukkukasvi pärjäisi paremmin jos lepokausi olisi viileä, ja sehän on aika hankala toteuttaa nykyaikaisessa kerrostalossa.\nVaan Runeberginkadulla, siellä se on mahdollista. Jos olisi kaupassa lumikuningatarta (Coelogyne cristata), niin piruuttani kokeilisin. Vaan ei taida olla, kun se ei nykyään varmaan käy kaupaksi. Hankala saada kukkimaan, kun vaatii niitä lämpötilanvaihteluita.\nVoipi olla että lähikukkakaupoista saa vain ja ainoastaan venuksenkenkiä tai perhoskämmeköitä. Niille kylmä keittiö saattaa olla mahdoton paikka. Eikä tee mieli ostaa kukkaa joka heti kuolla kupsahtaa.\nDico, dico, dico: Lin klo 17:17\nKyllä kissan kurkkuun aina yhden matolääkkeen saa - mutta kun kissoja on kaksi ja madotuspäiviä kolme, alkaa kärsivällisyys loppua.\nEnsimmäisenä päivänä elukat eivät huomaa mitään. Litkivät vaan menemään sen vasaralla murskatun ja tonnikalaveteen sotketun lääkkeensä eivätkä huomaa mitään omistuista.\nVaan toista kertaa kissoja ei huijata. (Paitsi Kiiraa, koska tonnikalaliemi on niin hyvää!) Morwen nostaa nenän pystyyn ja hylkää epäilyttävän lääkelitkun vaikka mitään muuta ruokaa ei ole saatavilla.\nOnhan sitten aivan äärimmäisen hauskaa vetää noin 25 ml tonnikala-matolääkelientä viiden millin ruiskuun ja tunkea se pyristelevän kissan kurkusta alas väkisin. Pyyhkeeseen solmittu eläin huutaa kuin teurastettaessa ja viisi kertaa täytettävä ruutta tukkeutuu säännöllisin väliajoin kun kissan iloksi liemeen jätetyt tonnikalahidut muodostavat pieniä mutta kestäviä patoja.\nVaan Morwen ei ymmärrä että omistaja inhoaa pyyhe- ynnä ruuttalääkitystä yhtä paljon kuin kissa. Kolmantena päivänä buranan kokoinen kapseli on taas jauheena - kovasti himoitun puolikostean muonan seassa. Lääkkeet katoavat ja kissat mankuvat jaloissa lisää.\nOnneksi tätä ei tarvitse tehdä kovinkaan usein.\nDico, dico, dico: Lin klo 16:25\nMiten olla radikaali olematta liian radikaali?\nEivät nämä nykyajan nuoret anarkaistat osaa mitään - eivätkä ainakaan tehdä vallankumousta. Luulisi niiden jo ymmärtävän ettei enemmistö taivu yhteiskunnallisen mullistuksen puolelle kiviä heittelemällä.\nUutisissa Rostockin riehumisesta syytetään erityisesti autonomeja. Ainakin wikipedian mukaan nykyiset autonomipiirit ovat kovasti kutistuneet, ja meuhkaavat lähinnä feminismin, antifasismin, ympäristönsuojelun ja pakolaisten puolesta.\nEivätkö ne tolvanat tajua kuinka paljon vahinkoa aiheuttavat?\nKyllä saksalaisen lähiön ikkunat saadaan korjattua ja rikottu omaisuus laitettua vakuutuksen piikkiin, mutta keskiluokan asenteet ja mielialat kääntyvät väistämättä vastustamaan niitä pieniä terroristeja, kivienheittäjiä ja virkavaltaa vastustavia vandaaleja.\nLukekaa, nulikat, vallankumouskirjallisuutta vähän tarkemmin. Tai ostakaa vaikka Kai Murroksen poliittinen ohjekirja Vallankumous ja sen toteuttaminen modernissa yhteiskunnassa.\nÄäriradikaalit liikkeet pyrkivät ottamaan ihmisten arkipäiväisen elämän haltuunsa, mutta samalla halveksivat ihmisten sovinnaista maailmankuvaa ja tarpeita. Ääriradikaalit liikkeet eivät kuuntele kansaa ja asettavat teorian käytännön edelle. -- Ääriradikaalien liikkeiden tuhon siemen piilee niiden halussa järkyttää pyhistä pyhintä: ihmisten arkipäiväistä elämää. --\nKeskiluokka on vallankumouksen tärkein työkalu, mutta keskiluokka on myös vallankumouksen pahin este. -- Vallankumous toteutetaan keskiluokan ehdoilla.\nHuomaa kyllä, että anarkaistojen lukulistalta puuttuu oleellinen teos!\nKuinka enemmistö koskaan asettuisi sellaisten ihmisten puolelle jotka mielenosoituksessa heittelivät tuota naapurin Mikkoa kivillä, poikaparka, vasta päässyt poliisikoulusta - ja entäs Kari, se ryhtyi palomieheksi ja sitten ne vandaalit löivät sille kuhmun päähän... ja kuulitko, että isoisän auto poltettiin?\nJa tällä tavalla ne muka vastustavat globalisaatiota.\nDico, dico, dico: Lin klo 15:56\nJoskus käy mäihä.\nJohan tässä kämpässä ehti melkein vuoden asua. On jo aika muuttaa pois!\nEihän siinä ole mitään järkeä, että Ringan kanssa maksamme kahdesta naapurikaksiosta yhteensä 750€ kuukaudessa. Kannattaa mieluummin maksaa vähemmän rahaa yhdestä kolmiosta. Langaton nettikin toimii paremmin kun välissä ei ole ihan niin paljon talon kantavia rakenteita.\nJa tapahtui niinä päivinä, että opiskelijat etsivät kämppää Kokkolasta. Ensimmäisessä talossa piti olla tilaa, mutta viime hetkellä asunto menikin myyntiin, ja opiskelijat jäivät nuolemaan näppejään.\nToisessa talossa oli niin kovin lupaavaa; lähellä koulua, remontointilupa, maksetut maalit. Vaan koska ei ollut rahaa ottaa asuntoa heti kuun puolestavälistä - opiskelijaparoilla kun oli laillisia velvoitteita ns. irtisanomisajan puitteissa - päätti omistaja hylätä lupaavat vuokralaiset kahden vaivaisen viikon vuoksi.\nVanhan kotitalon omistaja tarjosi jo tehdashalliin rakennettuja kolmioitakin, mutta etäisyys koululle oli ihan liian paha. (Vaikka tehdashallissa asuminen voisi kyllä olla aika jännää.)\nKuun viimeisenä päivänä, laillisen irtisanomishetken viime tunteina, ilmestyi paikalliselle nettifoorumille ilmoitus funkkistalosta. 112 m2, kolmio, korkeat huoneet, jugendtakka puolipyöreässä erkkeriolohuoneessa, syvät ikkunalaudat, terassi, puutarha, omena- ja kirsikkapuita, kylpyamme, suunnitelmissa saunaosasto kellariin.\nSunnuntaina allekirjoitetaan vuokrasopimus.\nKolmikymmenluvun repsottavat muovimatot joko peitetään laminaattilattialla - tai jos saamme omistajan puhuttua ympäri - revitään irti. Olisi hienoa huoltaa käyttökuntoon alkuperäinen lankkulattia.\nOlohuoneen valkoiset seinät on - miten sen nyt ilmaisisi? - kuviorapattu. Alkuperäinen ruosteenruskea/kulta -seinäväri on poistettu, mutta oi, jos sen voisikin palauttaa. Makuuhuoneet voi ehkä maalata. Helsingistä tuodaan vanha suuri piano, lähes satavuotias amerikanarkku ja kirjoituslipasto. Lattialle levitetään ne vasta ostetut tummanruskeat bambumatot.\nEnsi talvena kissat voivat makailla takan eteen levitetyllä lampaantaljalla.\nJa se takka - no, olo oli kuin kotiin palatessa. Samanlainen kuin rakkaimmassa niistä kämpistä joissa perheen kanssa ehti asua.\nDico, dico, dico: Lin klo 15:19


Matkustaminen tuntemattomaan maahan voi olla pelottavaa tarpeeksi yrittämättä selvittää tarkalleen missä pysyt, miten matkustat tai yksinkertaisesti mistä löydät parhaat paikat käymiseen. Uuden paikan etsimisen jännitys voidaan nopeasti leikata ahdistuneisuudesta selvittää, kuinka viedä kaupungin tai maan parhaat puolet muutamiin päiviin, jolloin olette siellä.\nKaksi serkkua on vastannut haasteeseen poistaa turhautuneisuus ja epävarmuus loman suunnittelusta pariksi tekemällä matkustajia paikallisten kanssa antamaan syrjäisen matkan perspektiivin mihin tahansa kaupunkiin. Aarti Kanodia ja Kunal Jain huomasivat aukon markkinoilla, joilla matkapaikat keskittyivät joko varakkaampiin asiakkaisiin tai jättivät suurimman osan työstä matkustajien itse. He kehittivät verkkosivusi Paikallinen serkkusi pariksi matka-harrastajat paikallisten kanssa, joilla on samanlaisia etuja, antaakseen sisäpiiriläisen pysyäkseen budjetissa.\nVaikka ajatus yhdistää matkustajat paikallisiin tai tarjota mahdollisuus "elää kuin paikalliset" on jo jonkin aikaa ollut Airbnb: n ja Couchsurfingin kaltaisten yritysten perusajatus, sovelluksia ja verkkosivustoja on viime aikoina kasvanut, ja ne pyrkivät parimaan matkustajia paikalliset suoraan. Sovellukset, kuten Skout, Badoo ja ePenpal, antavat matkustajalle mahdollisuuden löytää paikallisia valitsemistaan kaupungeista verrattavissa Tinderiin matkustajille. Travbuddy- ja beWelcome-verkkosivustot keskittyvät enemmän penpal-järjestelmään, jolloin ympäri maailmaa tulevat matkustajat voivat olla yhteydessä toisiinsa ryhmäkeskustelujen ja blogien avulla. Paikallinen serkkusi keskittyy ihmisten yhdistämiseen sielun tarkoitukseen matkalle, jolloin paikalliset voivat antaa apua matkasuunnitelman laatimisessa, kun kohde on jo mielessä.\nKanodia ja Jain lajittelevat manuaalisesti paikallisten asiantuntija- ja matkustajasovellusten avulla pariksi ihmisiä, joilla on yleisimmät kiinnostuksen kohteet ottaen suuren osan jalkakäytöstä pois yhtälöstä sivua käyttäville. Pariliitoksen muodostumisen jälkeen matkustajilla on mahdollisuus perustaa 15- tai 30-minuutin puhelut tai sähköpostit ja teksti paikallisen kanssa. Paikalliset antavat sitten suosituksia, luovat mukautetun kartan tai vastaavat viime hetken kysymyksiin, jotka ilmestyvät matkalla.\nPaikallisen serkkusi on laajentunut 40-maahan eri maissa ja reilusti yli sata kaupunkia, kun ne julkaistiin maaliskuussa. Tiimillä on aikomus julkaista seuraavien parin viikon aikana syvällisempi verkkosivusto, jonka avulla matkustajat ja paikalliset oppaat saavat saumattomamman ja syventävämmän kokemuksen.\nSean Flynn on web-tuottaja Matkailu ja vapaa-aika. Seuraa häntä Twitter ja Instagram @BuffaloFlynn.


Niin kutsuttu elämä – Annikan sarjisblogi » Blog Archive » I Can Kill Anything with a Gun and a Knife and a Crucifix\n« Aikansa kutakin\nThis entry was posted on lauantai, syyskuu 14th, 2013 at 19:18\tand is filed under Pelit. You can follow any responses to this entry through the RSS 2.0 feed. You can leave a response, or trackback from your own site.\n9 kommenttia - “I Can Kill Anything with a Gun and a Knife and a Crucifix”\n14.09.2013 - 20:43\n……Hajosin ihan totaalisesti tälle :D\n14.09.2013 - 21:49\nAhaahahaa Ihan paras :,D Oon ihan samalainen pelaaja. Sims tuhoista puhumattakaan :l\nUntamo muistoissamme, RIP. Tuossa on kyllä niin hyvä soundtracki<3 Samoin ku pelkässä Red Dead Redemptionissä. Ja itekki oon vähän turhan monesti ampunu tuossa sen pelastettavan :——-D\nahahahaha, nauran vielki veden silmis! xDDD\neiku siis… voi untamo parka… pfffft :’D\nNanna: Untamoa kävi jo sääliksi, olen hirviö :’D\nHepo: Sims on kyllä tuhoisa :’D Kyllä noihin zombeihin onneksi alun jälkeen turtui ja pelaaminen alkoi sujua, mutta alussa kuumotti ja pahasti.\nAino: Totta, Red Dead Redemptionissa on kyllä uskomattoman hyvä soundtrack. Haha, hyvä etten ole ainoa :’D Meinasin jo luovuttaa, kun tuntui etten saanut alussa hengiltä kuin ne viattomat siviilit zombien sijaan. Ei siinä rytäkässä ehdi miettiä ketä ampuu! Mitäs patsastelevat tiellä.\nviltZu: Untamo reppana :’) Ei kannata joutua kanssani zombi-invaasion keskelle.\n=’D Ei juma nauroin ihan koko ajan tätä lukiessa. Itelläni oli melkei sama; en saanu ammuttua kunnolla ja ammuksia meni hukkaan ennen ku älysin käyttää pelkästään dead eyeta ja siltikin monet pelastettavat ennätti kuolla ennen ku ennätin tehä mitään. Sit en ees nähny missä vaiheessa ne zombit mässytti miun hepan kun olin ite kiivenny katolle niitä ampumaan =’D\nEhdottomasti yksi lempi peleistäni ♡\nRayne: Dead eye on ihan kätevä, mutta jostain syystä aina unohdan sen olemassa olon eikä sitä tule käytettyä. Alkuperäisessä Red Dead Redemptionissa taisin käyttää sitä… kolme kertaa koko pelin aikana? Olisi tietysti ollut ihan järkevää käyttää sitä Undead Nightmaressa, ois voinu osua vähän helpommin, muttei mulla käyny ees mielessä :’D Noo, selvisipä tuota ilmankin alkukankeuden jälkeen. Oi ei, heppa-parka! Miten salakavalia zombeja, kun tappavat hepan ratsastajan poissa ollessa :’DD Ite ratsastin suurimman osan pelistä tuolla liekehtivällä War-hevosella, niin sen zombit jättivät kyllä rauhaan, kun itse painelin muualle ammuskelemaan (saattaa kyllä johtua siitä, että se oli liekeissä).\nVoi LOL mika pelinkulku, just noin se menee. Untamo-parka, hehheh :D. Voi ei :)\n16.01.2014 - 0:33\nTulipas tosta mieleen kun tein kerran kyselyn jossa testattiin kuinka hyvin pärjäisi zombien maailmassa. Tulos oli jotain että ”olisit todennäköisesti kuollut jo ennen kuin edes tietäisit koko zombiapokalypsista.” :D